text:
लैव्यव्यवस्था 11 Awadhi Bible: Easy-to-Read Version (ERV-AWA)
माँस भोजन क नेम
11 यहोवा मूसा अउ हारून स कहेस, 2 “इस्राएल क लोगन स कहा: इ सबइ पसु अहइँ जेनका तू खाइ सकत ह: 3 अगर पसु क खुर दुइ हिस्सा मँ बँटा होइ अउ उ पसु जुगाली करत होइ तउ तू उ पसु क गोस खाइ सकत ह।
4-6 “कछू पसु जुगाली करत हीं, मुला ओनकइ खुर नाहीं फाट होतेन। तउ अइसे पसु क जिन खा। ऊँट, सापान अउ खरहा वइसेन दर्जा क अहइँ। एह बरे उ सबइ तोहरे बरे असुद्ध अहइँ। 7 दुसर पसु दुइ हिस्सा मँ बँटा भवा खुरवाला अहइँ, मुला उ पचे जुगाली नाहीं करतेन। ओन पसुअन क जिन खा। सुअर वाइसेन ही अहइँ, एह बरे उ सबइ असुद्ध अहइँ। 8 ओन पुसुअन क गोस जिन खा। ओनके ल्हासे क जिन छुआ। उ सबइ तोहरे बरे असुद्ध अहइँ।
समुद्री भोजन क नेम
9 “अगर कउनो जनावर समुद्दर या नदी मँ बसत ह अउ ओकरे पखना अउ परत होत हीं तउ तू उ जनावर क खाइ सकत ह। 10-11 मुला जदि जनवार समुद्दर या नदी मँ बसत ह अउ ओकरे पखना अउ परत नाहीं होतिन तउ उ जनावर क तोहका नाहीं खाइ चाही। तोहका उ तरह जनावरन क घिनौना समुझइ चाही। उ तरह क पसु क गोस जिन खा। इहाँ तक कि ओकर ल्हासे क जिन छुआ। 12 तोहका पानी क हर एक पसु क जेकरे पखना अउ परत नाहीं होतिन असुद्ध जनावर मँ समझइ चाही। तोहका उ तरह क समुद्दर क जनावरन क घिनौना चिजियन मँ स समुझइ चाही।
अभोज्य पंछिन
13 “तोहका नीचे लिखे भए पंछिन क भी घिनौना पंछी समझइ चाही। इन पंछिन मँ स कउनो क जिन खा: उकाब, गीध, सिकारी पंछी, 14 चील, सबहिं तरह क बाज नाउँ क पंछी, 15 सब तरह क काला पंछी, 16 सुतुर्मुर्ग, सीगंवाला कुचकुचवा, समुद्री जलमुर्गा, सबहिं प्रकार क बाज, 17 कुचकुचवा, समुद्री कौआ, बड़का कुचकुचवा, 18 जलमुर्गी, मछरी खाइवाला पेलिकन नाउँ क खेत जल पंछी, समुद्री गीध, 19 हंस, सब तरह क सारस, कठफोड़वा अउ चमगादड़।
कीड़ा पतंगा खाइ क नेम
20 “अउ सबहिं अइसे उड़इवाला कीड़ा पतंग जउन चार गोड़े प चलत इ सबइ तोहार लइ घिनौना अहइ। 21 मुला अगर उड़इवाला कीड़ा पतंगा क पखना होत हीं अउ चार गोड़े प चलत ह अगर ओकरे गोड़े क ऊपर टांगन मँ अइसे जोड़ अहइँ कि उ जमीन प उछरि सकइ तउ तू ओन पतंगन क खाइ सकत ह। 22 इ सबइ बाटेन जेनका तू खाइ सकत ह: हर किसिम क टिड्यिन, हर किसिम क उड़इवाला टिड्डियन, हर तरह क झीगुंर, हर तरह क घास चट कइ देइवाला टिड्डन।
23 “मुला दूसर उ सबहिं उड़इवाला कीड़ा पतंगन जउन चार गोड़े प चलि सकत हीं, तोहरे बरे घिनौना प्राणी अहइ। 24 उ सबइ कीड़ा पतंगन तोहका सबन क असुद्ध करिहीं। कउनो मनई जउन मरे भए कीड़ा पतंगन क छुई, साँझ तलक असुद्ध रही। 25 अगर कउनो मनई ओन मरे भए किरवन मँ स कउनो क उठावत ह तउ उ मनई क आपन ओढ़ना धोइ लेइ चाही। उ मनई साँझ तलक असुद्ध रही।
घिनौना पसुअन क किसय मँ अन्य नेम
26-27 “कछू जनावरन क खुर होत ह मुला उ खुर दुइ भाग मँ फटि नाहीं होतेन। कछू जनावर जुगाली नाहीं करतेन। कछू जनावरन क खुर नाहीं होतेन, उ आपन पंजे पइ चलतहीं। इ सबइ प्रकार क जनावरन असुद्ध अहइँ। अगर एक व्यक्ति ओकर ल्हासे क छुअत ह तउ उ व्यक्ति साँझ तलक असुद्ध रहीं। 28 अगर एक व्यक्ति ओकर ल्हासे क उठावत ह तउ उ व्यक्ति क आपन ओढ़ना क जरूर धोवइ चाही। उ व्यक्ति साँझ तलक असुद्ध रहीं। उ सबइ जनावरन तू पचन्क बरे असुद्ध अहइ।
रेगंइवालन पसुअन क बारे मँ नेम
29 “इ सबइ रेगंइवालन पसु तू पचन बरे असुद्ध अहइँ: छछून्दर, चूहा, सबहिं तरह क गिरगिट, 30 छिपकली, मगरमच्छ, गिरगिट, रेगिस्तानी गोहेर, अउ रंग बदलत गिरगिट। 31 इ सबइ रेगंइवाला पसु तोहरे बरे असुद्ध अहइँ। कउनो मनई जउन ओन मरे भएन क छुई साँझ तलक असुद्ध रही।
घिनौना पसुअन क बारे मँ नेम
32 “अगर कउनो असुद्ध पसुअन मँ स एक मरा भवा पसु कउनो चीज प गिर पड़इ तउ उ चीज असुद्ध होइ जाइ। इ काठ, चाम, कपड़ा, सोक ओढ़ना या कउनो भी औजार होइ सकत ह। जउन कछू भी उ होइ ओका पानी स धोवइ चाही। इ साँझ तलक असुद्ध रही। तबहिं इ फुन सुद्ध होइ जाइ। 33 अगर कउनो असुद्ध पसुअन मँ स एक मरा भवा माटी क कटोरा मँ गिर जाइ तउ कटोरा क कउनो भी चीज असुद्ध होइ जाइ। तू पचन क कटोरा जरुर तोड़ देइ चाही। 34 अगर असुद्ध माटी क कटोरा क पानी कउनो खइया या पेय खोरा पइ पड़इ तउ उ असुद्ध होइ जाइ। 35 अगर कउनो मरे भए घिनौने पसु क कउनो हिस्सा कउनो चीजे पइ आइ पड़इ तउ उ चीज सुद्ध नाहीं रही। एका टूका टूका कइ देइ चाही। चाहे उ चूल्हा होइ या कड़ाही। उ सबइ तू पचन क बरे हमेसा असुद्ध रइहीं।
36 “कउनो सोता या कुआँ, जेहमाँ पानी रहत ह, सद्ध बना रही। मुला कउनो व्यक्ति जउन कउनो मरे भए असुद्ध जनवार क छुइ उ असुद्ध होइ जाइ। 37 अगर ओन घिनौने मरे पसुअन क कउनो हिस्खा बोवा जाइवाला बिआ पइ आइ पड़इ तउ भी उ सुद्ध ही रही। 38 मुला बोवइ बरे तू पचे कउनो बिआ प पानी डावत ह अउ तब अगर मरे असुद्ध पसु क कउनो हिस्सा ओन बिअन पइ आइ पड़इ तउ उ सबइ बिआ तोहरे बरे असुद्ध अहइँ।
39 “अउर भी, अगर भोजन बरे कउनो पसु जेका तू बइपरत ह अपने आप मरि जाइ तउ जउन मनई उसके मरे सरीर क छुअइ, साँझ तलक असुद्ध रही। 40 जउन व्यक्ति मरे भए पसु क गोस खाइ, ओका आपन ओढ़ना जरूर धोवइ चाही। उ मनई साँझ तलक असुद्ध रही। जउन व्यक्ति मरे पसु क सरीर उठावइ ओका भी आपन ओढ़ना जरूर धोवइ चाही। इ व्यक्ति साँझ तलक असुद्ध रही।
41 “हर एक अइसा पसु जउन धरती प रेंगत ह, उ ओन पसुअन मँ स एक बाटइ, जेका यहोवा खाइ क मना किहे अहइ। 42 तू पचन क अइसे कउनो रेगंइवाले पसुअन क जरूर खाइ नाहीं चाही जउन पेटे क बल रेगंत ह या चारउँ गोड़न प चलत ह, या जेकरे बहोत स गोड़ अहइँ। उ पचे तोहरे बरे असुद्ध पसु अहइँ। 43 ओन पसुअन स आपन क गन्दा जिन बनावा अउ ओनके बरे आपन क असुद्ध जिन बनावा। 44 काहेकि मइँ यहोवा तोहार परमेस्सर अहउँ। मइँ पवित्तर अहउँ। एह बरे तू पचन क आपन क पवित्तर राखइ चाही। ओन घिनौने रेगंइवाला पसुअन स आपन क घिनौना जिन बनावा। 45 मइँ तू लोगन क मिस्र स लइ आवा अहउँ। मइँ इ एह बरे किहेउँ कि तू लोग मोर खास जन बना रहि सका। मइँ इ एह बरे किहेउँ कि मइँ तोहार परमेस्सर बन सकउँ। मइँ पवित्तर अहउँ, एह बरे तोहे सबन क पवित्तर रहब अहइ।”
46 उ सबइ नेम सबहिं गोरुअन, पंछियन अउ भुइँया क दूसर पसुअन बरे अहइ। उ सबइ नेम समुद्दर मँ रहइवालन सबहिं पसुअन अउ भुइँया पइ रेगंइवालन सब पसुअन बरे अहइँ। 47 उ सबइ उपदेस एह बरे अहइँ कि लोग सुद्ध अउ असुद्ध पसुअन मँ अन्तर कइ सकइँ। इ तरह लोग जनिहीं कि उ पचे कउन सा पसु खाइ सकत हीं अउर कउन सा नाहीं खाइ सकत हीं।


c: text/html

text:
योएल 1 Awadhi Bible: Easy-to-Read Version (ERV-AWA)
टिड्डियन फसलन क खाइ लेइहीं
1 पतूएल क पूत योएल यहोवा स इ सँदेसा क पाएस:
2 मुखिया लोगो, इ सँदेसा क सुना।
हे इ देस क बसइया लोगो, तू पचे सबहिं मोर बात सुना।
का तु पचन्क सारी जिन्नगी मँ पहिले कबहुँ कउनो अइसी बात घटी ह
का तू पचन्क पुरखन क जिन्नगी मँ कबहुँ कउनो अइसी बात घटी ह
3 इ बातन क बारे मँ तू पचे आपन लरिकन क बतावा करब्या
अउर तोहार पचन्क लरिकन इ सबइ बातन आपन लरिकन क बतइहहीं
अउर तोहार पचन्क नाती पोतन इ सबइ बातन अगवा क पीढ़िन क बतइहीं।
4 वुतरत भइ टिड्डियन स जउन कछू भी बच गवा,
ओका भिन्नात भइ टिड्डियन खाइ लिहन
अउर भिन्नात भइ टिड्डियन स जउन कछू बचा,
ओका फुदकत भइ टिड्डियन खाइ लिहन ह
अउर फुदकत भइ टिड्डियन स जउन कछू रहि गवा,
ओका बिनास करइवाली टिड्डियन चट कइ डाइन ह।
टिड्डियन क आउब
5 ओ नसाबाज लोगो, जाग्ग, उठा अउ विलाप करा।
ओ सबहिं दाखमधु पिवइया लोगो, विलाप करा।
काहेकि तू लोगन क लगे अब अउर कबहुँ पिवइ बरे
मीठ दाखमधु नाहीं होब्या।
6 एक सक्ती साली रास्ट्र क नाईं जउन
आपन अंगिनत सिपाहियन क संग होइ भयंकर टिड्डियन क मोरे देस पइ हमला करइ बरे आएस।
ओनकर दाँत सेर क दाँत क नाई रहेन,
ओनकर जबरा सेरनी क जबरा क नाई रहेन।
7 उ सबइ “टिड्डन” मोर अंगूरे क बगियन क बर्बाद कइ दिहस।
उ पचे मोरे अंजीरे क बृच्छ क तोड़ दिहस।
उ पचे मोरे बृच्छन टहनियन क छाल लक उधेड़ लिहेस
अउर ओनका भुइँया पइ लोकाइ दिहेस।
लोगन क विलाप
8 अब तू उ जवान दुलहन जइसा जउन आपन होइवाली मनसेधू (मंगेतर) जउन कि सादी स पहिले ही मारा गएस ह
क कारण सोक क ओढ़ना पहिरे होइ अहइ, रोआ।
9 हे याजक लोगो!
हे यहोवा क सेवक लोगो, विलाप करा।
काहेकि यहोवा क मदिर मँ स तू अब अउर न तउ अन्न क भेंट अउर न ही पेय भेंट पाउब्या।
10 खेत बर्बाद होइ गवा अहइँ।
हिआँ तलक कि धरती भी रोअत ह
काहेकि अन्न बर्बाद होइ गवा ह।
नवा दाखमधु नाहीं होब्या काहेकि अंगूर क फसल बर्बाद होइ गवा ह
अउर जइतून क बृछ तेल दइ क काबिल नाहीं होब्या।
11 हे किसान लोगो, तू पचे लाज करा।
हे अंगूरे क बागबान लोगो, जोर स विलाप करा।
तू पचे गोहूँ अउर जउ बरे भी विलाप करा।
काहेकि खेते क फसल बर्बाद होइ गवा ह।
12 अंगूरे क बेलन झुराइ गइ अहइँ
अउर अंजीर क बृच्छ मुरझात अहइँ।
अनारे क बृच्छ, खजूरे क बृच्छ अउ सेब क बृच्छ,
बगियन क इ सबइ बृच्छ झुराइ ग अहइँ।
लोगन क बीच खुसी मरि गइ अहइ।
13 हे याजक लोगो, सोक क ओढ़ना पहिरा, जोर स बिलाप करा।
हे वेदी क सेवक लोगो, जोर स बिलाप करा।
हे मोरे परमेस्सर क दास लोगो, आपन सोक ओढ़ना मँ तू पचे सोइ जाब्या।
काहेकि अब हुआँ अन्न अउ पेय भेंटन परमेस्सर क मंदिर मँ नाहीं होइहीं।
टिड्डियन स खउफनाक बिनास
14 उपवास करइ बरे रास्ट्र क कहा, सभी लोगन क एक खास सभा बुलाइ ल्या। सभी बुर्जुग लोगन अउर देस क सभी निवासियन क एक साथ बटोर ल्या। ओनका आपन यहोवा परमेस्सर क मंदिर मँ बटोर ल्या।
15 यहोवा क भयंकर दिन हम लोगन क नजदीक आ गवा ह। उ दिन सर्वसक्तीमान परमेस्सर तबाही लाइ। यह बरे तोहका जरुर सोक मनाइ चाही। 16 हमार खइया क हमरे लखत-लखत चट होइ ग अहइ। हमरे परमेस्सर क मंदिर स आन्नद अउ खुसी जात अहइ। 17 हम पचे खेत मँ बिया तउ बोए रहे, मुला उ झुराइके मरि गवा अहइँ यह बरे कोठियन खाली अहइ। हमार खिलहान खाली पड़ा अहइँ काहेकि फसल झुराइ गवा अहइँ।
18 हमार गोरू भूख स कराहत अहइँ। हमार गोरू खोवा-खोवा ऍह कइँती ओह कइँती भटकत अहइँ। ओनके लगे खाइ क घास नाहीं अहइ। भेड़िन मरति अहइँ। 19 हे यहोवा, मइँ तोहार दोहाइ देत अहउँ। काहेकि हमरी चरागाहन क आगी रेगिस्तान बनाइ दिहे अहइ। बगियन क सबहिं बृच्छन लपटन स झउँसि गवा अहइँ। 20 जंगली पसु भी तोहार लगे हाँपत भवा आइहीं काहेकि नदियन झुराइ ग अहइँ। आगी हमार हरी-भरी चरागाहन क रेगिस्ताने मँ बदल दिहस ह।

robotstxt: allowed

filter: keep


text:
जिला चित्रकूट, ब्लाक मऊ, गांव बोझ, मजरा अरवारी प्रेम कहानी का समाज मा पता चलतेन लड़का लड़की आपन सम्बन्ध तोड़ दे हवै। बुन्देलखण्ड जइसे पितृसत्ता वाली जघा मा तौ प्रेम कहानी मा लडकी का ज्यादा दोषी मना जात हवैं। या दोष तबै अउर ज्यादा बढ़ जात हवै जबै लड़की गर्भवती होई जात हवै। लड़की अउर लडकी के बच्चा के बारे मा कोऊ नहीं सोंचत उल्टा लड़की का परिवार अउर समाज लड़की का कलंक मानत हवैं।
लड़की कोल अउर लड़का यादव होय के कारन या समस्या अउर उलझ जात हवै। लड़की का कहब हवै कि मोर पेट मा छह महीना का बच्चा हवै पै डेर के मारे आपन परिवार से नहीं बताये आहूं।
लड़की के महतारी गुलवसिया बताइस कि भाभी के बहिनी से पेट मा बच्चा होय के बात पता लाग हवै। लड़की के बुआ विमला अउर कविता बताइन कि लड़का लड़की का शादी कइके राखे का कहत हवै, पै वहिकर परिवार लड़की का नहीं राखे चाहत आय। छोट जाति के कारन हमार साथ इनतान के घटना होत रहत हवै। पै लड़की का नियाव मिले का चाहीं। लड़का का लड़की से शादी करै का पड़ी चाहे यहिके खातिर हमें कर्वी तक जाये का पड़े।
लड़का के महतारी बिटोल बताइस कि हमार लड़का का घर से बोला के लई जात रहै। हमें कत्तो इनतान के बात का पता नहीं चला आय।
रिपोर्टर- सुनीता देवी
07/06/2017 को प्रकाशित


text:
जिला चित्रकूट, ब्लाक मानिकपुर, गांव रामपुर
रहिमन पानी राखिये, बिन पानी सब सून पानी गये न उबरे मोती मानस चून।
रहीम का या दोहा रामपुर गांव के लाने सही हवै। काहे से या गांव मा पानी के बहुतै समस्या हवै। 15 सौ मतदाता के बीच लगभग 45 हैण्डपम्प लाग हवै वहिमा से से दुइ हैण्डपम्प बस चलत हवै। पथरीली जमीन होय के कारण 3 सौ फुट बोरिंग करै के बाद भी हैण्डपम्प से पानी नहीं निकलत आय। 23 फरवरी का चुनाव है पै अबै तक या गांव मा एकौ उम्मीदवार गांव के समस्या जाने नहीं आय आहीं।
रामजस समेत बीस मड़इन का कहब हवै कि हमार गांव मा येत्ता हैण्डपम्प लाग हवै पै वहिमा से दुइ हैण्डपम्प बस चलत हवै यहै कारन हमें कत्तौ बोर से तौ कत्तौ बंधा से पानी ले जाए का पड़त हवै। बोर हिंया से तीन किलोमीटर दूरी हवै अउर बंधा 5 किलोमीटर दूरी हवै। यहै कारन बैलगाड़ी से मड़ई लावत हवै। अब सरकार चाहे तौ हमार पानी के समस्या खतम कइ सकत हवै। बाहर से पानी भेंजे नहीं तौ पानी के टंकी बनवा दें पानी के कमी के कारन 75 प्रतिशत काम धन्धा मा भी फर्क आवत हवै। जेहिसे मड़इन का दूसर जघा काम खातिर जायें का पड़त हवै।
पानी न होय से घर के काम करै मा भी परेशानी होत है मजबूरी मा मड़इन तालाब का गंदा पानी पिये का पड़त हवै। तालाब न होय तौ मड़ई अउर जानवर पियासे मर जायें। कउनौ विधायक से पानी के समस्या के बारे मा कहित हन तौ उंई कहत हवै अबै हमार सरकार नहीं बनी आय।
प्रधान श्री कृष्णा का कहब हवै कि सरकार या गांव मा बाहर से पानी लाये के व्यवस्था करै तौ ठीक है। गांव के एक दुइ मड़ई बोर कराइन हवै वा बोर सफल नही आय। गांव के गरीब मड़ई रोजगार खातिर बाहर जात हवै। गांव के मड़ई उम्मीदवारन का सबक सिखावै का मन बना लिहिन हवै। पानी अउर रोजगार जइसे समस्या खतम करै का कहिन हवैं।
रिपोर्ट- खबर लहरिया ब्यूरो
Published on Feb 21, 2017


text:
कबि हरिश्चंद्र पांडेय ‘सरल’ कै जनम सन १९३२ मा फैजाबाद-अवध के पहितीपुर-कवलापुर गाँव मा भा रहा। इन कर बप्पा महादेव प्रसाद पाड़े रहे, जे बैदिकी क्यार काम करत रहे। सरल जी कै दुइ काब्य-सँगरह आय चुका हैं, ‘पुरवैया’ अउर ‘काँट झरबैरी के’। इनकी कबिता मा करुना औ’ निरबेद कै कयिउ रंग मौजूद अहैं, दीनन के ताईं दरद अहै, सुंदरता कै बखान अहै मुला बहुतै सधा-सधा, जाति-धरम के झकसा के मनाही कै बाति अहै अउर सुभाव कै सलरता कै दरसन बित्ता-बित्ता पै अहै। साइद ई सरलतै वजह बनी होये नाव के साथे ‘सरल’ जुड़ै कै। प्रस्तुत है सरल जी कै ई मार्मिक कविता:
कविता: केरा कै पात मोरा मन
केरा कै पात मोरा मन, बैरी कै काँट न उगाओ।
अबहीं पियासे नयन, नयनन कै पलक न झपाओ॥
आह भरैं कहि जायँ बतिया सारी,
भाठी जराय देय लोहेउ कै आरी,
यनकै अनोखी अगिन, दुखिया कै आह न जगाओ।
मरुथल जिनिगिया है रेत निसानी,
बाढ़ै पियसिया तौ झलकै जस पानी,
छले जायँ भोले हिरन, कंचन घट बिख न भराओ।
दरद हमार मोरे जियरा कै साथी,
जरि गवा तेल मुला बरी नहीं बाती,
थकि चली साँस कै चलन, जोति गये दीप न जराओ॥
कवि: हरिश्चंद्र पाडेय ‘सरल’
~सादर/अमरेन्द्र अवधिया


text:
जिला बांदा,कस्बा बांदा|18 सितम्बर का डी.एम.आफिस के सउहें कइयौ गांवन के वार्ड सदस्य अउर गांव के मड़ई धरना प्रदर्शन करिन हैं| वार्ड सदस्यन का आरोप है कि प्रधान अउर बी.डी.ओ हमार शोषण करत हैं| हमसे गंदे शब्द मा बात कीन जात है अउर हमें कउनौ मीटिंग मा शामिल नहीं कीन जात आय|एडीएम गंगाराम गुप्ता का कहब है कि गांव के मड़ई ज्ञापन दिहिन हैं जेहिमा कइयौ मांग हैं| वार्ड सदस्य मानदेय के मांग करत हैं सरकार यहिके बारे मा विचार करी|सी.ड़ी ओ का कारवाही करे का कहा गा है|
वार्ड सदस्य प्रतिनिधि बालकन्द यादव,कल्लू यादव अउर देवकुमार यादव का कहब है कि हमरे गांव मा मीटिंग नहीं बोलाई जात आय न खुली बैठक होत आय न हमसे कउनो दसखत कराये जात आहीं वार्ड सदस्यन का नाली का कीड़ा कहा जात है|
प्रधान अउर बी.डी.ओ आपन मर्जी से काम करत है| अपात्र मड़इन का कालोनी दीन जात है| मनरेगा मा जऊन कोउ काम नहीं करत आय वहिकर नाम चढ़ावा जात है|सफाई कर्मी न आवै मा गांव के मड़ई शिकायत करत हैं|नाली खडंजा के मरम्मत खातिर जबै प्रधान से कहित हन तौ कुछौ सुनवाई नहीं होत आय| प्रधान जइसे मानदेय हमें भी मिलै चाही|
बाईलाइन-गीता बांदा
19/09/2017 को प्रकाशित


text:
जिला चित्रकूट, ब्लाक रामनगर, गांव रेरुवा। हिंया के कौशल कुमार पाण्डेय आरोप लगावत बताइस कि बाप रजितराम पाण्डेय के नाम से पड़ोस मा रहै वाले रामगणेश अउर सतीश पाण्डेय ट्यूबवेल का कनेक्शन नही लें देत हवैं। यहिसे कनेक्शन खातिर मऊ बिजली विभाग एस. डी.एम मऊ बिजली विभाग अउर कर्वी बिजली विभाग मा लिखित दरखास दीन गे तबहुूं सुनवाई नही भे।
कौशल किशोर पाण्डेय का कहब हवै कि बिना ट्यूबवेल के हमार धान के फसल सुखान जात हवै। यहिसे ट्यूबवेल का कनेक्शन ले चाहत हौ, पै रामनरेश पाण्डेय अउर सतीश पाण्डेय बिजली के खम्भा से कनेक्शन नही करै देत हवैं। उंई कहत हवैं कि दूसर खम्भा लगवा के कनेक्शन लेव । हम लोग दूसर खम्भा लगवायेन तौ उंई खम्भा का उखाड़ के फंेक दिहिन। यहिसंे परेशानी उठावैं का परत हवै, पै बिजली विभाग हमार समस्या का सुलझावत नहीं आय अउर न तौ कउनौ अधिकारी सुनत आय।
रामगणेश पाण्डेय का कहब हवै कि हम लोग बिजली विभाग कइती से अपने से खम्भा लगवाये हन। यहिसे अपने खम्भा से कनेक्शन न करै देइबे। वा खुदै दूसर खम्भा लगवावै अउर कनेक्शन लें।
मऊ तहसीलदार गुलाब सिंह कहिन कि हिंया कउनौ लिखित दरखास नही आई हवै। अगर लिखित दरखास आवत तौ कारवाही जरुर कीन जई।
मऊ बिजली विभाग वाले कहिन कि उंई हिंया कनेक्शन लें का आवै। उनका कनेक्शन कइ दीन जई ।
जिला चित्रकूट, ब्लाक रामनगर, गांव रेरुवा। हिंया के कौशल कुमार पाण्डेय आरोप लगावत बताइस कि बाप रजितराम पाण्डेय के नाम से पड़ोस मा रहै वाले रामगणेश अउर सतीश पाण्डेय ट्यूबवेल का कनेक्शन नही लें देत हवैं। यहिसे कनेक्शन खातिर मऊ बिजली विभाग एस. डी.एम मऊ बिजली विभाग अउर कर्वी बिजली विभाग मा लिखित दरखास दीन गे तबहुूं सुनवाई नही भे।


text:
रोमियन 1 Awadhi Bible: Easy-to-Read Version (ERV-AWA)
1 पौलुस जउन मसीह ईसू क दास अहइ,
जेका परमेस्सर प्रेरित होइ बरे बोलाएस, अउर उहइ क परमेस्सर क सुसमाचार लोगन क सुनावइ बरे चुना गवा। 2 इ बात क घोसना नबियन दुआरा पवित्तर सास्तरन मँ पहिलेन स करि दीन्ह ग रही। 3-4 इ सुसमाचार परमेस्सर क पूत ईसू मसीह क अहइ। जउन तने स दाऊद क बंसज अहइ। अउर उहइ हमार पर्भू अहइ। सरीर स तो उ दाऊद क बंस मँ जनम लिहे रहा मूला पवित्तर आतिमा स तो उ परमेस्सर क पूत रहा। ओका परमेस्सर क पूत इहइ बरे माना जात रहा। जउन ओकरे भीतर मरि क फिन जी उठइ क समरथ रहा।
5 इहइ क जरिये मोका अनुग्रह अउर पेरित होइ क मिला बा जेहसे सबहिं यहूदियन मँ, ओकरे नाउँ स, उ आस्था जउन बिसवास स जनम लेत ह ओहमाँ पइदा कीन्ह जाइ सकइ। 6 परमेस्सर क जरिये ईसू मसीह क होइ बरे तू पचे बोलावा ग अहा।
7 उ पत्र मइँ, तू सबन बरे, जउऩ रोम मँ अहइँ अउर परमेस्सर क पियारा अहा, जउन परमेस्सर क पवित्तर जन होइ बरे बोलावा ग अहा, लिखत अहउँ।
अब हम इ चाहित ह कि तू लोगन क परमेस्सर अउर हमरे पर्भू ईसू मसीह क अनुग्रह अउर सान्ति मिलइ।
धन्यबाद बरे पराथना
8 सबसे पहिले तो मइँ ईसू मसीह क जरिये परमेस्सर क धन्यबाद करइ चाहित ह। इ सब तोहरे सब क बरे अहइ काहेकि दुनिया क सब मनई तोहरे सब के बिसवास क बारे मँ बतियात हीं। 9 पर्भू जेकरे सेवा मइँ जी जान स करित हउँ काहेकि मइँ ओकरे पूत क सुसमाचार क लोगन क सुनावत हउँ। पर्भू मेरा साच्छी दिहा जउन मइँ तोहका हर दम याद करत अहउँ। 10 अपने पराथना मँ इ मइँ हर दम मनाइत हउँ कि परमेस्सर की चाह स मोर तोहरे लगे आवइ क यात्रा पूरी होइ। 11 मइँ बहुत दिल स इ चाहित ह कि तू लोगन स मिली अउर तोहका कछू आत्मिक उपहार देइ जइसे तू पचे खूब सक्तिसाली होइ जा। 12 या मोका कहइ चाही कि जब मइँ तोहरे बीच मँ होब तउ एक दूसर क बिसवास स आपुस मँ प्रोत्साहित होब।
13 भाइयो अउर बहिनियो! मइँ इ चाहित हउँ कि तू पचे क इ तउ मालूम होइ जाइ कि मइँ तोहरे लगे बार-बार आवइ क योजना बनाइत हउँ। एकर इ कारन इ अहइ कि गैर यहूदियन मँ जइसा फल मोका मिला ह इ उहइ तू लोगन स भी मिलइ। लेकिन अब तलक-न-कउनो बाधा पड़त रही।
14 अब इ जान ल्या कि जे यूनानियन अहइँ उनके अउर जे गैर यूनानियन अहइँ ओनहूँ क, जे होसियार अहइँ उनके अउर जे बेउकूफ अहइँ ओनहूँ क सबइ क हमरे ऊपर सेवा करइ क रिन अहइ। 15 यही बरे तू लोगन क जे रोम मँ रहत ह्या ओनका मइँ इ सुसमाचार सुनावइ क तैयार हउँ।
16 इ सुसमाचार क सुनावइ क मइँ सरमाइत नाहीं काहेकि जउन भी ओहमाँ बिसवास रखत अहइँ ओनके उद्धार बरे परमेस्सर क सामर्थ्य अहइ। ओहमाँ पहिले यहूदियन अउर फिन गैर यहूदियन क। 17 काहेकि सुसमाचार मँ इ बतावा ग बाटइ कि परमेस्सर मनइयन क अपने ठेकाने कइसे लगावत ह। इ सब कुल बिसवास प अहइ, सास्तरन मँ इ लिखा अहइ, “धर्मी मनई स सदैव जिअत अहइँ”
सबहिं तउ पाप किहे अहइँ
18 सरग स परमेस्सर का कोप लोगन क न कहइवालन अउर अधार्मिक काम पइ परगट होत ह जे सत्य का अधरम स दबावत हीं अउर जे बुरे करम करत हीं। 19 इ बात नाहीं अहइ कि केउ ऐका जानत नाहीं परमेस्सर का सबइ जानत ह काहेकि परमेस्सर सबका जनाइ देत ह।
20 इ संसार जब स देखाइ पड़ा तबइ स परमेस्सर क अनन्त सक्ति परमेस्सर क साफ देखात ह उहउ क ऍक एहसे जाना जाइ सकत ह जेका परमेस्सर खुदइ बनाइस ह। एहसे लोगन क पास कउनो बहाना नहीं बाटइ उ बुरा काम बरे जेका उ करत ह।
21 अगर इ सबइ परमेस्सर क जानत हीं तबउ उ पचे परमेस्सर क महिमा क इज्जत नाहीं करत हीं। उनके विचार गलत कामन मँ लग गएन अउर मन मँ अँधियारा छाइ गवा। 22 उ पचे अपने क बहुत बुद्धिवाला समझत रहेन मुला सब क सब बज्र मूरख रहेन। 23 अउइ जउऩ परमेस्सर अहइ उ क कबहुँ मर नाहीं सकत मुला इ सबइ ओका मरइवाले लोगन चिरिया, गोरू, अउर साँप क मूरत मँ देखेन अउर समझइ लागेन।
24 एह बरे परमेस्सर ओनन्ह क बदनियती क हाथे सौंप दिहेस अउर उ पचे दुराचार मँ पड़ि क एक दूसरे क सरीर क साथ खिलवाड़ करइ लागेन। 25 उ लोगन झूठ क साथे परमेस्सर क सत्य क सौदा किहन अउर वे सृस्टि क बनावइवाले को तजिके अउरन क आराधना करइ लागेन। परमेस्सर धन्य अहइ। आमीन!
26 इहइ बरे परमेस्सर ओनन्ह का नीच वासना क हाथें सौंप दिहेस। ओनन्ह क स्त्रियन सहज यौनाचार क बजाय अप्राकृतिक यौन करइ लागिन। 27 एहइ तरह पुरूसन भी सहज सम्भोग छोड़ि क समलैगिकता क चक्कर मँ पड़ि गएन। अउर पुरूस परस्पर एक दूसरे क साथ बुरे करम करइ लागेन। अउर इ सब कुकरमन क फल भी मिलब सुरु होइ गवा।
28 कारन इ रहा कि ओन्हन परमेस्सर का पहिचानब बन्द कइ दिहेन तो परमेस्सर ओनन्ह का कुबुद्धि क हाथ सौंप दिहेस। अउर उ सब ओनन्ह क करइ सुरु दिहेन जउन ना करइ क चाही। 29 लोग कुल अधरम दुस्टता, लालच अउर द्वेस स तथा सारी ईर्स्या, हत्या, झगड़े, छल, अउर डाह स भर गएन। बे बकवादी, अउर कहानियन क गढ़त रहेन। 30 उ सबइ निन्दक अहइँ। परमेस्सर स घिना करत रहत उदण्ड अउर घमण्डी अहइँ, बढ़-बढ़ क बोलत हीं। कुलिन्ह बुराइन का जनम दाता अहइँ। अपने महतारी बाप क कहब नहीं मानत रहेन। 31 उ पचे मूरख, वचन तोरइ वाले निरदयी अउर वगैर पिरेम क बाटेन। 32 उ सब परमेस्सर क व्यवस्था क जानत हीं कि इ सब बातन स मउत क जोग्ग अहइँ तउनो पइ ओ सबइ न सिरफ इ सब कुकरम करत हीं बरन अइसा करइवालेन क समर्थन भी करत हीं।


text:
जिला फैजाबाद, ब्लाक मया, कस्बा बाकरगंज, मजरा सरायबैरीसाल। यहि गांव मा डेढ़ महीना होय जात बाय वृद्धा पेंशन कै फार्म भरे लकिन जिला मा अबही जमा नाय भै रहा।
अनीता, फातिमा, जिन्तुलनिशा बताइन कि हमरे सब दुई साल से पेंशन बनवावै खातिर प्रधान से कहत हई बेटवै अपने परिवार मा तबाह हईन तौ वे यहि बूढ़ महतारी कै खर्चा पानी काव देख पइहै। हर छठवें महीना अट्ंठारह सौ रूपया मिलत। तबौ अपने तम्बाकू पान साबुन निरमा भरे का हुआ करत। यै जवन प्रधान अहै अबकी तीसरी बार प्रधान भये तउने पै हमरे गाँव विकास कै कउनौ काम नाय भै बाय।
प्रधान रामयज्ञ बताइन कि हम जैसे अपने गाँव कै काम करीथी वैसे दुसरे गाँव मा अबही जल्दी ही उप स्वास्थ्य क्रेन्द्र अउर गाव के मोड़ पै मरकरी लाइट लगवायन। पेंशन कै फार्म भराय के ब्लाक मा जमा कराय दिहे हई।
सिकरेट्री जीसान हैदर बताइन कि फार्म का जिला मा भेज दिया गा बाय। जब जंाच होये तब जेकरे नाव आय वका मिले।
जिला फैजाबाद, ब्लाक मया, कस्बा बाकरगंज, मजरा सरायबैरीसाल। यहि गांव मा डेढ़ महीना होय जात बाय वृद्धा पेंशन कै फार्म भरे लकिन जिला मा अबही जमा नाय भै रहा।


text:
चित्रकूट जिला मा या समय बाढ़ हा हाकार मचाये हवै। बाढ़ के कारन हजारन मड़ई घर से बेघर होइगें तौ कउनौ के जान चली गे हवै। शासन प्रसाशन बाढ़ पीडित मड़इन के मदद करै मा लाग हवै।
चित्रकूट जिला, ब्लाक मऊ, गांव मऊ अउर मवई। हिंया बाढ़ से मड़इ बहुतै परेशान हवंै। मवई गांव तौ यमुना नदी के चपेट मा आ गा अउर घरन मा पानी भरा हवै। या कारन तीन सौ मड़ई घर से बेघर होइगे हवंै। बेघर मड़इन का मऊ के कौशामबी इन्टर कालेज मा ला के रहै के व्यवस्था प्रशासन करवाइस हवै। यहिके अलावा सिरावल, बरूआ, टिकरा, ताड़ी, अउर बरवारा गांव मा भी बाढ़ का असर हवै।
अस्सी बरस के जगतरानायण बतावत हवै कि मोरे जान मा इनतान के बाढ़ 1978 मा आई रहै। या दुसरी दरकी इनतान से आई हवै। मड़ई तौ कउनौतान बाढ़ से निकल गा पै जानवर पानी मा बही गें हवै। गांव के सोहगिया बताइस कि एक हफ्ता से बाढ़ से परेशान हन हमार गरीबन का सब कुछ पानी मा बहीगा। सरकार कबै हमार मदद करी अउर केत्ता करी। जउन अधिकारी अउर नेता आवत हवैं तौ बस यहै कहत हवै कि भरोसा रखौ। उनके भरोसा से हमार परिवार कबै तक टिका रही। मऊ कस्बा मा भी यमुना का पानी भरा हवै। यहिसे केवटन अउर दलित बस्ती के कुछ घरन मा पानी भरगा हवै। मड़इन का कहब हवै कि पता नहीं कहां के पानी खोल दीन गा हवै।
ब्लाक रामनगर, गंाव बांधी। हिंया के कल्लू, सोनिया, बिरिन्दा सैकड़न मड़इन का कहब हवै कि घर गिरगंे हवैं। या कारन सड़क के किनारे पन्नी के झोपडी बना के आपन परिवार का लइके रहित हन। कुछ लोगन का बरात घर मा प्रधान राख दिहिस हवै। हमार घर का पूर सामान दब गा हवै। आपन बच्चा लइके निकर पाये हन।
ब्लाक पहाड़ी, गांव बक्टा बुजुर्ग। हिंया के रामकृष्ण का कहब हवै कि 27 अगस्त का अपने मेहरिया का लेवावै राजापुर से बक्टा गे रहौं तौ गेड़ुवा नाला मा मोर मेहरिया कुसला देवी अउर बिटिया आशा दूनौ रपटा मा फिसल गई हवै। उंई दूनौ मर गई हवैं। इनतान के बाढ़ मा मिली तक नहीं हवंै। उनका बहुतै ढूढा़ गा।
या मामला का लइके खबर लहरिया पत्रकार कर्वी तहसीलदार भगवान दास से बात करिन। उनकर कहब हवै कि 24 अगस्त का गांव गये रहौं मड़इन का सुरक्षित जद्या मा पहुचावा गा हवै। बाढ़ से सगवारा गांव मा बारह घर, तीर घुमाई गांव मा एक, सरघुवा मा चैदह घर, अरकी गांव मा तीन अउर चिल्ली गांव मा एक घर गिरे हवंै। इं घर गिरे वालेन का मुआवजा दीन जई। अबै सूची बन के तैयार कीन जात हवै।
डी.एम बलकार सिंह कहिन कि बाढ़ पीडि़त मड़इन के नुकसान के सूची तुरतै दीन जाये।


text:
इंफाल।PM मोदी के फैन हुए कांग्रेस के चार दिग्गज नेता, पार्टी छोड़ थामा BJP का दामन
मणिपुर में कांग्रेस के चार विधायक शुक्रवार को भारतीय जनता पार्टी (भाजपा) में शामिल हो गए। भाजपा मुख्यालय में आयोजित एक कार्यक्रम में मुख्यमंत्री एन बीरेन सिंह, पार्टी के प्रदेश अध्यक्ष के भावनंद और अन्य नेताओं की मौजूदगी में काकचिंग से विधायक वाई सुरचंद्र, कुंबी से एस बीरा, वांगोई से ओ लुखोई और सैतू से गामथांग हाओकिप भाजपा में शामिल हुए।
इससे पहले भी कांग्रेस के दो विधायक-श्याम कुमार और गिनसुआनहाउ भाजपा में शामिल हो चुके हैं।
कांग्रेस ने विधानसभा में 28 सीटों पर विजय हासिल की थी, जिनमें से कुल छह विधायक भाजपा में शामिल हो गए हैं। इससे चुनाव में महज 21 सीटें हासिल करने वाली भाजपा के पास अब 27 सीटें हो गई हैं।
View image on Twitter
Follow
ANI
✔@ANI_news
Imphal: Four Congress Manipur MLAs including Y. Surchandra Singh and Ngamthang Haokip join BJP
1:58 AM - 28 Apr 2017
105105 Retweets
200200 likes
भाजपा को एनपीपी, एनपीएफ के चार विधायक तथा लोक जनशक्ति पार्टी, तृणमूल के एक-एक और एक निर्दलीय विधायक का समर्थन हासिल है। राज्य की भाजपा नीत सरकार के पास अब कुल 37 सदस्य हो गए हैं। विधानसभा के अध्यक्ष भाजपा के सदस्य हैं।


text:
यहेजकेल 46 Awadhi Bible: Easy-to-Read Version (ERV-AWA)
सासक अउ त्यौहार
46 मोर सुआमी यहोवा इ कहत ह, “भीतरी आँगन क पूर्वी फाटक काम क छ: दिनन मँ बन्द रही। किन्तु इहइ सबित क दिन अउर नवचन्द्र क दिन खुली। 2 सासक फाटक क प्रवेस कच्छ स अन्दर आइ अउर उ फाटक क खम्भा क सहारे खड़ा होइ। तब याजक क होमबलि अउ मेलबलि चढ़ाई। सासक फाटक क डेवढ़ी पइ उपासना करी। तब उ बाहेर जाई। किन्तु फाटक साँझ होइ तलक बन्द नाहीं होइ। 3 उ देस क लोग भी यहोवा क सम्मुख जहाँ फाटक सबित क दिन अउर नवचन्द्र क दिन खुलत ह, उहइँ उपासना करी।
4 “सासक सबित क दिन यहोवा क होमबलि चढ़ाई। ओका दोख रहित छ: मेमनन अउर दोख रहित एक भेड़ा देइ चाही। 5 ओका एक एपा अन्नबलि भेड़ा क साथ देइ चाही। सासक ओतनी अन्नबलि मेमनन क साथ देइ, जेतनी उ दइ सकत ह। ओका एक हिन जैतून क तेल हर एक एपा अन्न क साथ देइ चाही।
6 “नवचन्द्र क दिन ओका एक बैल भेंट करइ चाही, जेहमाँ कउनो दोख न होइ। उ छ: मेमनन अउ एक भेड़ा, जेहमाँ कउनो दोख न होइ, भी भेंट करी। 7 सासक क, बैल क संग एक एपा अन्नबलि अउर एक एपा अन्नबलि भेड़ा क साथ देइ चाही। सासक क हरेक मेमना क संग जेतना होइ सकइ देइ चाही तथा हर एक एपा अन्न बरे एक हिन तेल ओका जरूर चढ़ावइ चाही।
8 “सासक पूबीर् फाटक ओसारा स होइके अन्दर जाइ चाही अउर उहइ रास्ता स होइके वापिस बाहर जाइ चाही।
9 “जब देस क लोग बिसेस त्यौहार पइ यहोवा मिलइ बरे आइहीं तउ जउन कउनो भी उत्तर फाटक स उपासना करइ बरे अन्दर आवत हीं तउ ओका दविखन फाटक स होइके बाहेर जाइ चाही। अउर जउन कउनो दविखन फाटक स उपासना करइ बरे आवत हीं तउ ओका उत्तर फाटक स होइके बाहेर जाइ चाही। कउनो भी उहइ मार्ग स नाहीं लउटि जेहसे उ प्रवेस किहे रहेन। हरेक मनई क सोझे आगे बढ़इ चाही। 10 जब लोग अन्दर जइहीं तउ सासक अन्दर जाइ। जब उ पचे बाहेर अइहीं तब सासक बाहेर जाइ।
11 “दावतन अउ बिसेस बइठकन क अवसर पइ एका एपा अन्नबलि हर बैल क संग चढ़ाई जाइ चाही। एक एपा अन्नबलि हर भेड़ा क संग चढ़ाई जाइ चाही अउ हर एक मेमना क संग ओका जेतना जियादा उ दइ सकइ देइ चाही। ओका एक हिन तेल हर अन्न क एक एपा क बरे देइ चाही।
12 “जब सासक यहोवा क स्वेच्छा भेंट करत ह, इ होमबलि, मेलबलि या स्वेच्छा भेंट होइ सकत ह, चढ़ाई तउ उसके बरे पूर्व क फाटक खुली। तब उ आपन होमबलि अउर आपन मेलबलि क सबित क दिन क तरह चढ़ाई। जब उ जाई ओकरे पाछे फाटक बन्द होई।
नित्य भेंट
13 “तू दोख रहित एक बरिस का एक मेमना देब्या। इ प्रतिदिन यहोवा क होम बलि बरे होइ। प्रत्येक भिन्सारे तू एका देब्या। 14 तू हर एक भिन्सारे मेमना क संग अन्नबलि भी चढ़उब्या। तू एक क छठा भाग एपा आटा अउ एक क तीसरा भाग हिन तेल नीक आटा क चिकना करइ बरे, देब्या। इ यहोवा क हमेसा अन्नबलि होइ। 15 इ तरह उ पचे सदा ही मेमना, अन्नबलि अउ तेल, होमबलि बरे हर भिन्सारे देत रहिहीं।”
आपन सन्तान क सासक क जरिये भुइँया देइ क नेम
16 मोर सुआमी यहोवा इ कहत ह, “जदि सासक आपन भुइँया क कउनो हींसा क आपन पूतन क मीरास क रूप मँ देत ह तउ उ ओकर पूतन क होइ। इ ओनकर सम्पत्ति अहइ। 17 किन्तु जदि कउनो सासक आपन भुइँया क कउनो भाग क आपन गुलाम क मीरास क रूप मँ देत ह तउ उ मीरास ओकरे पास जुबली क बरिस तलक होइ। तब ओकरे पाछे मीरास सासक क वापस होइ जाइ। सिरिफ राजा क पूत ही ओकरी भुइँया क मीरास क अपने लगे रख सकत ही। 18 अउर सासक लोगन क भुइँया क कउनो भी हींसा नाहीं लेइ अउर न ही ओनका आपन भुइँया छोड़इ क मजबूर करी। ओका आपन भुइँया क कछू हींसा आपन पूतन क देइ चाही। इ तरह स हमार लोग आपन भुइँया स बंचित होइ बरे मजबूर नाहीं कीन्ह जइहीं।”
विसेस रसोई घर
19 उ मनई मोका दुआर स फाटक क बगल मँ लइ गवा। उ मोका याजकन क उत्तर मँ पवित्तर कमरन कइँती लइ गवा। मइँ हुवाँ बहोत दूर पच्छिम मँ एक ठउर लखेस। 20 उ मनई मोहसे कहेस, “इहइ उ ठउर अहइ जहाँ याजक दोखबलि अउ पाप बलि क पकइहीं। हिअँइ पइ याजक अन्नबलि क पकइहीं। काहे जेहसे ओनका ओन भेंटन क बाहरी आँगन मइ लइ जाइ क जरूरत न रहइ। इ तरह उ पचे ओन पवित्तर चिजियन क बाहेर नाहीं लइहीं जहाँ साधारण लोग होइहीं।”
21 तब उ मनई मोका बाहरी आँगन मँ लिआवा। उ मोका आँगन क चारिहुँ कोनन मँ लइ गवा। आँगन क हर एक कोने मँ एक नान्ह आँगन रहा। 22 आँगन क कोनन मँ नान्ह आँगन रहेन। हर एक नान्ह आँगन चालीस हाथ लम्बा अउर तीस हाथ चउड़ा रहा। चारिहुँ कोनन क नाप समान रही। 23 भीतर एन नान्ह आँगनन क चारिहुँ कइँती ईर्टन क एक देवार रही। हर एक देवार मँ भोजन पकावइ क ठउर बरे रहेन। 24 उ मनई मोहसे कहेस, “इ सबइ रसोइयाँ अहइँ जहाँ उ पचे लोग जउन मन्दिर क सेवा करत ही, लोगन बरे बलि पकइहीं।”


text:
लखनऊ-पायल एक किन्नर आय।आठ साल के उमर मा वा घर से भाग गे रहै।जबै पायल 15 साल के रहै तौ वहिके साथ गलत काम कीन गा।पै आज वा आपन मेहनत अउर लगन से एक जानी मानी कलाकार के रूप मा जानी जात हवै।पायल के जिन्दगी से सीख सकत हवै कमी इनतान संघर्ष कइके आगे बढ़ा जा सकत हवै काहे से पायल भीख मांगे से लइके फिल्म मा काम करै तक का सफर तय करिस हवै।वहिके जिन्दगी के ऊपर किताब भी लिखी गे हवै।
पायल का कहब हवै कि बचपन मा मोहिका बहुतै मार पड़त रहै मोहिका देख के मोर महतारी बहुतै रोवत रहै।तबै मैं लड़का बन के जिए के कोशिश करेंव।स्टेशन मा भीख मांग के गुजारा करत रहि हौं फेर एक होटल मा काम कीनेव दुकान मालिक मोहिका आपन घर लइगा पै आपन पहिचान खुद बनावे के कोशिश करेंव।मैं कइयौ फिल्म मा अलग –अलग किरदार निभाय हौं।मोर ऊपर किताब भी लिखी गे हवै।मड़ई मोर किताब मा पढ़े अउर समझे कि किनतान मैं संघर्ष कइके एक कलाकार के रूप मा आपन पहिचान बनाये हौं।
रिपोर्टर-नसरीन और नाजनी रिजवी
30/08/2017 को प्रकाशित


text:
यिर्मयाह 15 Awadhi Bible: Easy-to-Read Version (ERV-AWA)
15 यहोवा मोहसे कहेस, “यिर्मयाह, जदि मूसा अउ समूएल भी यहूदा क लोगन बरे पराथना करइवाले होतेन, तउ भी मइँ एन लोगन बरे अफसोस नाहीं करत। यहूदा क लोगन क मोहसे दूर पठवा। ओनसे जाइ क कहा। 2 उ सबइ लोग तोहसे पूछ सकत हीं, ‘हम लोग कहाँ जाब?’ तू ओनसे कहा, यहोवा जउन कहत ह, उ इ अहइ:
“‘मइँ कछू लोगन क मरइ बरे निहचित किहेउँ ह।
उ सबइ लोग मरिहीं।
मइँ कछू लोगन क तरवार क घाट उतारब निहचित किहेउँ ह,
उ सबइ लोग तरवार क घाट उतारा जइहीं।
मइँ कछू क भूख स मरइ क निहचित किहेउँ ह
उ सबइ भूख स मरिहीं।
मइँ कछू लोगन क बन्दी होब अउर बिदेस लइ जाब निहचित किहेउँ ह।
उ सबइ लोग ओन बिदेसन मँ बन्दी रइहीं।
3 यहोवा कहत ह कि मइँ चार तरह क बिनासकारी सवितयन ओनके खिलाफ पठउब।’
इ सँदेसा यहोवा क अहइ।
‘मइँ दुस्मन क तरवार क संग मारइ बरे पठउब।
मइँ कुकुरन क ओनकर ल्हास घसीट लइ जाइ क पठउब।
मइँ हवा मँ उड़त पंछियन अउर जंगली जनावरन क
ओनकर ल्हास खाइ अउर बर्बाद करइ क पठउब।
4 मइँ यहूदा क लोगन क अइसा दण्ड देब
कि धरती क लोग एका देखिके काँप जइहीं।
मइँ यहूदा क लोगन क संग इ,
मनस्से यरूसलेम मँ जउन कछू किहेस, ओकरे कारण करब।
मनस्से, राजा हिलकिय्याह क पूत रहा।
मनस्से यहूदा रास्ट्र क एक राजा रहा।’
5 “यरूसलेम, तोहरे ऊपर कउनो दाया नाहीं करी।
न कउनो विलाप करिहीं या नाहीं रोइहीं।
कउन तोहार वुसल छेम अउर काम क बरे पूछइ तोहरे लगे नाहीं आइ।
6 यरूसलेम, तू मोका तज्या।”
यहोवा कहत अहइ।
“तू मोका बार-बार तज्या।
एह बरे मइँ तोहका सजा दिहेस अउर तोहका बर्बाद किहेस।
मइँ तोह पइ दाया करत थक गवा हउँ।
7 मइँ आपन सूप स यहूदा का लोगन क फटक देब।
मइँ देस क नगर दुआर पइ ओनका बिखेर दिहेस।
मइँ आपन लोगन क बर्बाद कइ किहेस
अउर बच्चन क लइ लिहेन
फिर भी मोर लोगन बदलेस नाहीं।
8 अनेक मेहररूअन आपन भतारन क खोइ देइहीं।
सगरे क बालू स जियादा हुवाँ राँड़ होइहीं।
मइँ एक बिनासक क दुपहरी मँ लिआउब।
बिनासक यहूदा क नउ जवानन क महतरियन पइ हमला करी।
मइँ यहूदा क लोगन क पीरा अउ डर देब।
मइँ एका घटित किहेस।
9 दुस्मन तरवारे स हमला किहेस अउर लोगन क मार डाइएस।
उ पचे यहूदा बचे लोगन क मारि डइहीं।
एक मेहरारू क सात ठु पूत होइ सकत हीं,
किन्तु उ पचे सबहिं मारा गवा।
उ रोवत, अउर रोवत रही, जब तलक उ साँस लेइ बरे भी बहोत दुर्बल होइ गएन
उ लज्जा अउर बिना निहचित मँ होइ,
ओकर उजले दिन दुःखे स करिया होइ गएन।”
यिर्मयाह फुन परमेस्सर स सिकाइत करत ह
10 हाय महतारी,
तू मोका जन्म काहे दिहा?
मइँ उ मनई हउँ जउन पूरे देस क दोखी कहइ
अउर आलोचना करइ।
मइँ न कछू उधार दिहे हउँ अउर न ही लिहे हउँ।
किन्तु हर एक मनई मोका अभिसाप देत ह।
11 यहोवा कहेस मइँ तोहका अच्छी तरह तइयार किहेस ह।
तोहर सुत्रन दुआरा लावइ गइ विपत्तियन क समइ
मइँ तोहार बरे बीच मँ दखल दिहेस ह।
परमेस्सर यिर्मयाह क जवाब देत ह
12 “तू जानत अहा कि कउनो मनई लोहा काँसा
उत्तर वाले लोहे क सुत्रन क चकनाचूर नाहीं कइ सकत्या।
13 यहूदा क लोगन क लगे सम्पत्ति अउर खज़ानन अहइँ।
मइँ उ सम्पत्ति क दूसर लोगन क देब।
ओन दूसर लोगन क उ सम्पत्ति बेसहइ नाहीं पड़ी।
मइँ ओनका उ सम्पत्ति देब।
काहेकि यहूदा बहोत पाप किहेस ह।
यहूदा देस क हर एक भाग मँ पाप किहेस ह।
14 यहूदा क लोगो, मइँ तोहका तोहरे दुस्मनन क दास बनाउब।
तू उ देस मँ दास होब्या जेका तू कबहुँ नाहीं जान्या।
मइँ बहोत कोहान हउँ।
मोर किरोध तपत आगी जइसा अहइ
अउर तू बारि दीन्ह जाब्या।”
15 हे यहोवा, तू मोका समुझत ह।
मोका याद राखा अउर मोर देखरेख करा।
लोग मोका चोट पहोंचावत हीं।
ओन लोगन क उ सजा द्या जेकर उ पात्र अहइँ।
तू ओन लोगन बरे सहनसील अहा।
किन्तु ओनके बरे सहनसील रहत समइ मोका बर्बाद न कइ द्या।
मोरे बारे मँ सोचा।
यहोवा उ पीरा क सोच जउन मइँ तोहरे बरे सहन हउँ।
16 तोहार सँदेसा मोका मिला अउर मइँ मोका निगल गवा।
तोहार सँदेसा मोका बहोत खुस कइ दिहस।
मइँ खुस रहेउँ कि मोका तोहरे नाउँ स गोहरावा जात ह।
तोहार नाउँ यहोवा सर्वसक्तीमान अहइ।
17 मइँ कबहुँ ओकरे साथ नाहीं बइठा
जउन उत्सव मनावत अउ मज़ा करत ह।
अपने उपर तोहरे प्रभाव क कारण मइँ अकेला बइठा।
तू मोरे चारिहुँ कइँती बुराइयन पइ मोका किरोध स भर दिहा।
18 मइँ नाहीं समुझ पावत कि मइँ काहे अब तलक घायल हुउँ?
मइँ नाहीं समुझ पावत कि मोर घाव नीक काहे नाहीं होत अउर भरत काहे नाहीं?
हे यहोवा, मइँ समुझत हउँ कि तू बदल गवा अहा।
तू सोता क उ पानी क तरह अहा जउन झुराइ गवा होइ।
तू उ सोता क तरह अहा जेकर पानी झुराइ गवा होइ।
19 तबइ यहोवा कहेस, “जदि तू लउट आइ तउ मइँ तोहका आपन लगे वापिस लउटाउब।
अउर तू मोरे लगे खड़ा होब्या।
जदि तू महत्वपूर्ण बात कहत ह अउर उ बेकार बातन क नाहीं कहब्या,
तउ तू मोरे बरे कहि सकत ह।
यहूदा क लोगन क बदलइ चाही अउर तोहरे लगे ओनका आवइ चाही।
किन्तु तू जिन बदला अउर ओनकी तरह न बना।
20 मइँ तोहका सक्तीसाली बनाउब।
उ सबइ लोग सोचिहीं कि तू काँसे क बनी देवार जइसी सक्तीसाली अहा
यहूदा क लोग तोहरे खिलाफ लड़िहीं,
किन्तु उ पचे तोहका हरइहीं नाहीं।
काहेकि मइँ तोहरे साथ हउँ।
मइँ तोहार सहायता करब, तोहार उद्धार करब।”
इ सँदेसा यहोवा क अहइ।
21 “मइँ तोहार उद्धार ओन बुरे लोगन स करब।
उ सबइ लोग तोहका डेरावत हीं।
किन्तु मइँ तोहका ओन लोगन स बचाउब।”


text:
यसायाह 33 Awadhi Bible: Easy-to-Read Version (ERV-AWA)
बुराई स जियादा बुराई पइदा होत ह
33 लखा, तू लोग लड़ाई करत अहा अउर ओन लोगन क वस्तुअन लूटत अहा अउर उ भी अइसे लोगन क जउन कबहुँ कउनो तोहार पचन्क वस्तु नाहीं चोराएन। तू पचे अइसे लोगन क धोखा देत रह्या जउन कबहुँ तू पचन्क धोखा नाहीं दिहन। एह बरे जब तू पचे चोरी करब बंद कइ देब्या तउ दूसर लोग तोहार वस्तुअन चोरी करब सुरू कइ देइहीं। जब तू लोगन क धोखा देब बंद कइ देब्या तउ लोग तू पचन्क धोखा देब आरम्भ कइ देइहीं। तब तू पचे कहब्या,
2 “हे यहोवा, हम पइ दाया करा।
हम पचे तोहरे सहारे बाट जोहा ह।
हे यहोवा, हर सुबह तू हमका सक्ति द्या
जब हम बिपत्ति मँ होइ, तू हमका बचाइ ल्या।
3 तोहरी सक्तीसाली ध्वनि स लोग डरा करत हीं अउर उ पचे तोहसे दूर भाग जात हीं।
तोहरी महानता क कारण रास्ट्र दूर भाग जाती हीं।”
4 तू पचे जुद्ध मँ लूटेस, किन्तु तू पचन्क छीना जाइ अउर तोहस लइ लेइ जाइ! इ अइसा ही होइ जइसा टिड्डियन आवा रहा अउर तोहार सारा फसल खाइ लेत रहा!
5 यहोवा बहोत महान अहइ, काहेकि उ बहोत ऊँचाइ (सरग) पइ रहत ह। यहोवा सिय्योन क सच्चाई अउर निआव स भरि दिहेस ह।
6 हे यरूसलेम, तोहार धामिर्क सभा लगातार होत रही। परमेस्सर क बुद्धि अउ गियान कवच क नाईं होइ जउन तोहार छाती क रच्छा करी। यहोव स तोहार डर अइसा होइ जइसा तू पचन क धन क खजाना।
7 मुला सुना! सरगदूत बाहेर गोहरावत अहइँ अउर सान्ति-संदेसवाहक बहोत रोवत अहइँ। 8 उच्च मार्गन रौंदा ग अहइँ। गलियन मँ कउनो नाहीं चलत फिरत अहइ। लोगन उ करार क उल्लंघन करिहीं जउन उ बनाए रहा। लोग साच्छी क जउन गवाही क रूप मँ पेस करि स जाइ इन्कार करी। कउनो भी कउनो दूसर लोगन क आदर नाहीं करत। 9 भुइँया बेरामी अहइ अउर अइसा लागत अहइ कि उ आपन आखरी सांस लेत अहइ। लबानोन आपन आखरी साँस लेत अहइ अउर सारोन क घाटी झुरान अउ उजाड़ अहइ। बासान अउ कमेर्ल जउन कबहुँ पौधन अउर बृच्छन स हरा भरा रहा किन्तु अब हुआँ कछू नाहीं उगत ह।
10 यहोवा कहत ह, “मइँ अब खड़ा होब अउर आपन बड़कइ देखाउब। अब मइँ लोगन बरे एक महत्वपूर्ण बनब। 11 तू लोग बेकार क काम किहा ह। उ सबइ चिजियन भूसा अउर झुरान घासे क जइसे अहइँ। उ पचे बेकार अहइँ। तोहार पचन्क आतिमा आगी क नाई होइ जाइ अउर तू पचन्क बारि देइ। 12 लोग तब तलक बरत रइहीं जब तलक ओनकर हाड़न बरिके चूना जइसी नाहीं होइ जातीं। लोग काँटन अउर झुरान झाड़ियन क समान हाली स बरि जइहीं।
13 “दूर देसन क लोगो, जउन काम मइँ किहेउँ ह, तू पचे ओनके बारे मँ सुनत अहा। हे मोरे लगे क लोगो, तू पचे मोर सक्ति क समुझत अहा।”
14 सिय्योन मँ पापी डेरान अहइँ। उ पचे जउन बुरे करम किया करत हीं, डर स थर-थर काँपत अहइँ। उ पचे कहत हीं, “का इ बिनासकारी आगी स हम पचन क कउनो बचि सकत ह कउन रह सकत ह इ आगी क निअरे जउन हमेसा हमेसा बरे बरत रहत ह”
15 उ सबइ लोग इ आगी मँ स बचि पइहीं जउन अच्छा अहइँ, सच्चा अहइँ। उ सबइ लोग पइसा बरे दुसरन क नोस्कान नाहीं पहुँचाव चाहतेन। उ सबइ लोग घूस नाहीं लेतेन। दूसर लोगन क कतल क जोजनन क उ पचे सुनइ तलक स मना कइ देत हीं। बुरे करम करइ क जोजनन क उ पचे लखब भी नाहीं चाहतेन। 16 अइसे लोग ऊँच ठउरन पइ सुरच्छा क साथ निवास करिहीं। ऊँच चट्टानन क गढ़ियन मँ उ पचे सुरच्छित रइहीं। अइसे लोगन क लगे सदा ही खाइ क भोजन अउर पिअइ क पानी रही।
17 तोहार पचन्क आँखिन उ राजा (परमेस्सर) क सुन्नरता क दर्सन करिहीं। तू पचे उ महान भइँया क लखब्या। 18-19 बीते भए दिनन मँ तू पचे जउन कस्ट उठाया ह, तू पचे ओकरे बारे मँ सोचब्या, “दूसर देसन क उ सबइ लोग कहाँ अहइँ? उ सबइ लोग अइसी बोली बोला करत रहेन, जेका हम समुझ नाहीं सकत रहेन। दूसर देसन क उ सबइ सेवक अउर कर एकट्ठा करइवाले कहाँ अहइँ? उ पचे गुप्तचर जउन हमार सुरच्छा मीनारन क लेखा जोखा लिए रहेन, कहाँ अहइँ? उ सबइ सब खतम होइ गएन।”
परमेस्सर यरूसलेम क बचाई
20 हमरे धामिर्क उत्सवन क नगरी, सिय्योन क लखा। विस्राम निवास क उ सुन्नर ठउर यरूसलेम क लखा। यरूसलेम उ तम्बू क समान अहइ जेका कबहुँ उखाड़ा नाहीं जाई। उ सबइ खूँटन जउन ओका आपन ठउरे पइ थामे रखत हीं, कबहुँ उखाड़ा नाहीं जइहीं। ओकर रस्सन कबहुँ टुटिहीं नाहीं। 21-23 हुवाँ हमरे बरे सक्तीसाली यहोवा विस्तृत झरनन अउर नदियन वाले एक ठउरे क समान होइ। किन्तु ओन नदियन पइ कबहुँ सत्रु क नउकन या सक्तीसाली जहाज वाहीं होइहीं। ओन नउकन पइ काम करइवाले तू लोग रस्सियन क नाहीं थामे रख सक्या। तू पचे मस्तूल क मजबूत नाहीं बनाए नाहीं रख सक्या। तउ तू पचे आपन पालन क भी नाहीं खोल पउब्या। काहेकि यहोवा हमार निआवकर्ता अहइ। यहोवा हमारे बरे नेम बनावत ह। यहोवा हमार राजा अहइ। उ हमार रच्छा करत ह। इहइ स यहोवा हमका बहोत सा धन देइ। हिआँ तलक कि अपाहिज लोग भी जुद्ध मँ बहुत सा धन जीत लेइहीं। 24 हुवाँ रहइवाला कउनो भी मनई अइसा नाहीं कही, “मइँ रोगी हउँ।” हुवाँ रहइवाले लोग अइसे लोग अहइँ जेनकर पाप छिमा कइ दीन्ह गवा अहइँ।


text:
जिला चित्रकूट, ब्लाक मऊ, गांव बेलहां हिंया आज भी डाकूअन का खौफ छावा रहत हवै काहे से 21 मई का राम प्रताप का डाकू बहुतै मारिन हवै अउर वहिके लगभग 100 बकरी भी लई गे हवै। जेहिसे रामप्रताप का बहुतै नुकसान भा हवैं।
पुलिस अज्ञात के नाम रपट लिख लिहिस हवै। राम प्रताप का कहब हवै कि शनिवार का मैं जंगल के नीचे से बकरी लइके जात रहे हौं तबै डाकू मोहिका पकड़ लिहिस मोर कुल्हाड़ी अउर चुनौटी छोड़ा लिहिन हवै। फेर गले मा फांसी लगा के नाला मा फेंक के चले गे हवै। इं डाकून का पहिले भी आपन गांव मा देखे हौं।
अब तौ मैं भिखारी बन गये हौं जउन बकरी लई गे वहिके छोट छोट बच्चा हवै उनके पियावे खातिर दूध तक नहीं आय। 100 बकरी के 15 लीटर दूध होत रहै वहिके हमार खाना खर्चा चलत रहै अब भूखन मरित हवै।
रामप्रताप का लड़का देव सरन बताइस कि दूध बेच के खर्चा चलत रहै गरीब मड़ई दूध न बेचिहैं तौ खर्चा कसत चली। मऊ के छोट दरोगा राजेश कुमार मिश्रा का कहब हवै कि अबै जांच चलत हवैं। पुलिस जंगल अउर बाजार सगले डकैतन के पता लगावत हवै। पता लागे मा मा कारवाही कीन जई।
रिपोर्टर- सुनीता देवी
02/06/2017 को प्रकाशित


text:
जिला बांद,ब्लाक तिन्द्वारी गांव छिरौंटा, हेंया के सरकारी स्कूल मा 1 साल से शौचालय ख़राब पड़ा है जेहिसे लडकियन का शौचालय जायें मा बहुतै परेशानी होत है मजबूरी भा उंई खेत मा जात हैं।जिला बांद,ब्लाक तिन्द्वारी गांव छिरौंटा हेंया के सरकारी स्कूल मा 1 साल से शौचालय ख़राब पड़ा है जेहिसे लडकियन का शौचालय जायें मा बहुतै परेशानी होत है मजबूरी भा उंई खेत मा जात हैं। खण्ड शिक्षा विभाग राजीव प्रताप सिंह का कहब है कि शौचालय बने रहै है पै अब ख़राब होइगे है यहिके खातिर सूचना दइ दीन गे है।शौचालय अउर 100 मीटर बाउन्ड्री जल्दी बनवाई जई। स्कूल के लड़की गीता बताइस कि शौचालय न होय से हमें खेत जायें का पड़त है कत्तौ-कत्तौ दीवार के पीछे जइत हन।अनील बताइस कि लड़का तौ हेंया हुंवा चले जात है पै लड़कियन का बहुतै परेशानी होत है। खाना बनावै वाली रमा देवी बताइस कि दीवार के पीछे हेंया-हुंवा जाये का पड़त है प्रधान शौचालय बनवावे का कहिस है।स्कूल के मास्टर बताइस कि हमार स्कूल मा 42 लड़की अउर 43 लड़का है शौचालय न बने से सब का परेशानी होत है।
रिपोर्टर- शिवदेवी
Published on Aug 17, 2017


text:
दिनेश दीक्षित के साले के.जी. ित्रपाठी का कहब है कि मोर बहनोई दिनेश दीक्षित 17 जून का स्वराज लक्ष्मी से जमींन खरीदिस रहै। अब उंई घर बनवा के अपने घर मा रहत रहैं,पै समाजवादी पार्टी के अमिता बाजपेई वा घर मा नहीं रहैं देत है। यहिसे अमिता बाजपेई 12 अगस्त का पुलिस अउर तहसीलदार का बोला के कहिस कि उंई घर के जांच करै चाहत हैं। यहिसे हम लोग दरवाजा खोल दिहिन। थोई देर के बाद लगभग पन्द्रह पुलिस वाले आ गें। उनके सउहें अमिता बाजपेई हम लोगन का पुलिस से कहिके घर से बाहर निकरा के ताला डार दिहिस। 19 अगस्त से क्रमिक अनशन मा बइठे हन। अबै तक कउनौ अधिकारी झांकै नहीं आवा आय।
समाजवादी पार्टी के जिला अध्यक्ष शमीम बांदवी का कहब है कि वा जमीन ट्रस्ट के आय। हुंआ पुजारी रहत रहैं। हुंआ किरायेदार रहि सकत हैं,पै कउनौ जमीन का बेंच नहीं सकत आय। यहिसे खरीदै के पहिले नींकतान से जमीन के कागज देखै का रहै। मोरे हिसाब से वा जमीन कउनौ के नही आय अउर ना तौ बेंच सकत आय। बांदा एस.पी.राजेन्द्र पाण्डेय का कहब है कि जमीनी मामला आय। जांच कइके मामले का खतम कीन जा सकत है।
बाँदा जिले में जमीनी विवाद को लेके दिनेश दीक्षित के परिवार अनशन पर


text:
जिला बांदा, ब्लाक नरैनी, कस्बा अतर्रा, मोहल्ला गंगेही तालाब। हेंया के गंगा देवी का कहब है कि वहिका मनसवा सौ रूपिया न दे मा 6 मार्च 2013 का सरियन से खूबै मारिस है। गंगा देवी के शादी छह साल पहिले भे रहै। वा मोहिका परेशान करत है। यहिके रपट 8 मार्च 2013 का अतर्रा थाना मा लिखाई गे है।
गंगा का बाप गुलाब चन्द्र रो-रो के बतावत रहै कि मोर बिटिया गांव बसरेही मा सफाई कर्मी के नौकरी करत रही है। वहिके छोट छोट चार बच्चा हैं। मोर दामाद दिन भर घर मा बइठ रहत है। वा कउनौ काम नहीं करत आय। बिटिया के कमाई से शराब पियै का रूपिया मांगत है। 6 मार्च का बिटिया शराब पियै का रूपिया नहीं दिहिस तौ सरिया से मार के पसुरी अउर करिहा तोड़ दिहिस है। जइसे हम पहुंचेन तौ गांव से भाग गा है। अतर्रा थाना रपट मा लिखवा के कारवाही के मांग कीन हवैं।
गंगा कहिस मोर सास सेमिया ससुर मूल चन्द्र अउर जेठ राकेश सबै घर मा रहे हवैं। मोर मनसवा मोहिका मारत रहैं, पै कउनौ नहीं बचाइन आय। पुलिस अउर मोर बाप अतर्रा सरकारी अस्पताल मा दवाई खातिर लई गे हवैं। होंआ से बांदा खातिर डाक्टर रिफर कई दिहिस हैं। सास सेमिया का कहब है कि हमका कउनौ पता नहीं रहा आय की कसत लड़ाई भे है। गंगा हमसे अलग रही है। दुई दिन से वहिके घर मा ताला लाग है। छोट बच्चा बाहर फिरत हवैं।
अतर्रा थाना का मुंशी राम प्रताप मिश्रा का कहब है कि दूनौ मेहरिया मनसवन का झगड़ा आय। रपट लिख गे है। धारा 107,116 अउर 151 मा मुकदमा लिखा गा है। अगर वहिके हड्डी मा चोट आई होई तौ जांच खातिर बांदा भेजा गा है। अगर वहिके फेक्चर भा होई तौ मनसवा रमेश का गिरफ्तार कर के जेल भेजा जईं।
रूपिया न दे मा सरिया से मारिस
जिला बांदा, ब्लाक नरैनी, कस्बा अतर्रा, मोहल्ला गंगेही तालाब। हेंया के गंगा देवी का कहब है कि वहिका मनसवा सौ रूपिया न दे मा 6 मार्च 2013 का सरियन से खूबै मारिस है। गंगा देवी के शादी छह साल पहिले भे रहै। वा मोहिका परेशान करत है। यहिके रपट 8 मार्च 2013 का अतर्रा थाना मा लिखाई गे है।


text:
चित्रकूट जिला, ब्लाक कर्वी, कस्बा कर्वी के तहसील मा आधार कार्ड बनत हवैं। मड़ई आधर कार्ड बनवावैं खातिर अपने गांव से काम धंधा छोड़ के आवत हवै। यहिके बादौ बिना आधार कार्ड बनवाये लउटै का परत हवै। यहिसे उनके कइयौ काम रुके रहत हवैं। घुरेहटनपुर गांव के रनिया का कहब हवै कि बूढ़ औरत आहूं। या समय मोर उमे लगभग सत्तर साल के हवै। बिना लठिया लइके चलत नहीं बनत आय। गांव से अस्सी रुपिया लगा के आधार कार्ड बनवावैं चार दरकी आ चुकी हौं,पै अबै आधार कार्ड नहीं बना आय।
आधार कार्ड बनावैं वाले अखिलेश कहिन कि एक दिन मा लगभग सौ आधार कार्ड बनत हवैं। सुबेरे नौ बजे से दिन मा तीन बजे तक आधार कार्ड बनाये जात हवैं। भीड़ होय के कारन लउटैं का परत हवै।
रिपोर्टर – तबस्सुम


text:
दानिय्येल 12 Awadhi Bible: Easy-to-Read Version (ERV-AWA)
12 दर्सनवाला मनई कहेस, “हे दानिय्येल, तउ उ समइ मीकाएल नाउँ क सरगदूत तोहार लोगन क रच्छा करइ बरे उठ खड़ा होइ। फुन एक बिपत्तिपूर्ण समइ आइ। उ समइ सबन त भयानक होइ, जेतना भयानक उ धरती पइ, जब स कउनो जाति अस्तित्व मँ आई बाटइ, कबहुँ नाहीं आइ होइ। किन्तु हे दानिय्येल, उ समइ तोहरे लोगन मँ स हर उ मनई जेकर नाउँ, पुस्तक मँ लिखा मिली, बच जाइ। 2 धरती क उ सबइ अनगिनत लोग जउन मरि चुका अहइँ अउर जेनका दफनावा जाइ चुका अहइ, उठ खड़ा होइहीं अउर ओनमाँ स कछू अनन्त जीवन जिअइ बरे उठि जइहीं। किन्तु कछू एह बरे जागिहीं कि ओनका कबहुँ नाहीं समाप्त होइवाली लज्जा अउर घिना प्राप्त होइ। 3 अकासे क भव्यता क नाई बुध्दिमान पुरुस चमक उठिहीं। अइसे बुध्दिमान पुरुस जउन दूसरन क अच्छी जिन्नगी क राह देखाए रहेन, अनन्त काल बरे तारन क समान चमकइ लगिहीं।
4 “किन्तु हे दानिय्येल! इ सन्देस क तू छिपाइके रख द्या। तोहका इ पुस्तक बन्द कइ देइ चाही। तोहका अंत समइ तलक इ रहस्स क छुपाइके रखब अहइ। सच्चा गियान पावइ बरे बहोत स लोग एहर-ओहर दउड़ करिहीं अउर इ तरह सच्चे गियान क विकास होइ।”
5 फुन मइँ, दानिय्येल निगाह उठाएउँ अउर दुइ अलग-अलग मनइयन क लखेउँ। ओनमाँ स एक मनई नदी क हरेक किनारे खड़ा भवा रहा। 6 उ मनई जउन सन क ओढ़ना पहिर रखे रहा, नदी मँ पानी क बहाव क विरुद्ध खड़ा रहा। ओन दुइनउँ मँ स कउनो एक ओहसे पूछेस, “एन अचरजे स पूर्ण बातन क खतम होइ मँ अबहुँ केतना समइ लागी?”
7 उ मनई जउन सन क ओढ़ना धारण किहे भवा रहा अउर जउन नदी क जल क बहाव क विरुद्ध खड़ा भवा रहा, उ आपन दाहिन अउ बायाँ-दुइनउँ हाथ अकासे कइँती उठाएस। मइँ उ मनई क अमर परमेस्सर क नाउँ क प्रयोग कइके एक किरिया बोलत भए सुना। उ कहेस, “इ साढ़े तीन बरिस तलक घटी। पवित्तर जन क सक्ति टूट जाइ अउर पुुन इ सबइ बातन अंतिम रूप स खतम होइ जइहीं।”
8 मइँ इ उत्तर सुनेउँ तउ रहा किन्तु वास्तव मँ मइँ ओका समुझेउ नाहीं। तउ मइँ पूछेउँ, “हे महोदय, एन सबहिं बातन क फुरइ निकरइ क पाछे का होइ?”
9 उ उत्तर दिहस, “दानिय्येल, तू आपन जिन्नगी जिअइ जा। इ सँदेसा गुप्त अहइ अउर जब तलक अंत समइ नाहीं आइ, इ गुप्त ही बना रही। 10 बहोत स लोगन क सुद्ध कीन्ह जाइ। उ लोग खुद अपने आप क स्वच्छ करिहीं किन्तु दुस्ठ लोग, दुस्ठ ही बना रहिहीं उ सबइ दुस्मन लोग एका नाहीं समुझिहीं। किन्तु बुद्धिमान लोग एका समुझिहीं।
11 “उ दिना स लइके बलि रोक दीन्ह जाब्या एक हजार दुइ सौ नब्बे दिन होइ जाब्या जब तलक खउफनाक चीज़ जउन तबाह करत अहइ स्थापित कीन्ह जाब्या। 12 उ मनई जउन प्रतीच्छा करत भए एन एक हजार तीन सौ पौंतीस दिनन क समइ क अंत तलक पहोंची, उ बहोत अधिक भाग्गसाली होइ।
13 “हे दानिय्येल! जहाँ तलक तोहार बात अहइ, जा अउर अंत समइ तलक आपन जिन्नगी जिआ। तोहका तोहार बिस्राम प्राप्त होइ अउर अंत मँ तू आपन हींसा पावइ बरे मौत स फुन उठ खड़ा होब्या।”


text:
जिला बांदा,ब्लाक महुंवा,गांव मोतियारी। हेंया अलग अलग बहाना बना के राशनकार्ड से मड़इन के काटिन है कउनौ के नौकरी का बहाना कीन गा तौ कउनौ जिन्दा मड़ई का मरा बता के राशनकार्ड से नाम काट दिहिन है यहै कारन मड़ई विभाग मा आपन गुहार लगावत है। सप्लाई इंस्पेक्टर याकूब का कहब है कि लेखपाल अउर सचिव राशनकार्ड के लिस्ट बनावै मा बहुतै गड़बड़ करिन हैं वहिका सही कीन जात है।
विशम्भर का कहब है कि मोरे लगे एकौ जमीन आये न घर आये। नौकरी का गलत आरोप लगा के मोरे नाम राशनकार्ड से काट दीन गा है। सुनील कुमार बताइस कि मोर बाप जमुना प्रसाद जिन्दा है पै उनका मरा बता के नाम काट दीन गा है। अगस्त से हमें राशन नहीं मिलत आय। कामता प्रसाद बताइस कि मोर नाम से राशन कार्ड रहै फेर मोर मेहरिया दया के नाम के राशन बना रहै पै अब हमार नाम राशनकार्ड से काट दीन गा है।
पूर्व कोटेदार रामचरण का कहब है कि कुल छह सौ चालिस राशनकार्ड से एक सौ अस्सी अपात्र मड़इन का नाम कट गा हैं। प्रधान सरोज यादव का कहब है कि लेखपाल के गलत जांच के शिकायत डी.एम.से करे हौं।
बाईलाइन-गीता
28/09/2017 को प्रकाशित


text:
काश या दरकी होली अउर ईद एक साथै मनावै राम अउर रहीम, यहै बात का सही बनावत हवै चित्रकूट जिला, ब्लाक पहाड़ी के गांव साईपुर का या मेला।मकर संक्रांति से शुरू होय वाला या मेला चार दिना तक चलत हवैं। मेला मा भीड़ का सम्भाले खातिर पुलिस भी लाग हवै।
बंशीलाल मेला के इतिहास के बारें मा बतावत हवै कि हिंया साईबाबा समाधि लीन रहै, यहै कारन हिंया मेला लागत हवै। साईबाबा का हिंया मन्दिर भी बना हवै जेहिमा मड़ई चादर चढ़ावत हवैं। मेला के खास बात या हवै कि हिंया हिन्दू- मुसलमान एक साथै मेला मनावत हवैं। मन्नत मानें खातिर मड़ई खिचड़ी चढ़ावत हवैं अउर नारियल तोडत हवैं। जलौन जिला का रहै वाला सद्दाम बताइस कि हिंया के मेला के बहुतै चर्चा सुनें रहै हौं, यहै कारन मेला देखै आयें हौं। रामरतन का कहब हवै कि मेला से चद्दर अउर प्रसाद लइके जइत हवै अउर जउन मन होत हवै वा ख्रीदित हवै।
सजी-धजी दुकानन के साथै टैटू गुद्वावै के दुकान भी हिंया देखाई पड़ी हवै। टैटू गुदवावै वाली शिवदेवी का कहब हवै कि दाढ़ी मा टैटू गुदवावै से मैं नींक देखाई देहौं बबेरू के पतवन गांव के भोलिया का कहब हवै कि मैं या मेला मा तीन दरकी आ चुकी हौं। उदित कुमार बताइस कि हजारन साल पहिले साईबाबा हिंया जिन्दा समाधि लीन रहै यहै कारन मेला मनावा जा हवै। कैलहा गांव के रेशम का कहब हवै कि साईबाबा के मजार देखै हिंया आइत हवै। पुलिस राजकपूर का कहब हवै कि पुलिस आपन काम करत हवै अउर मड़ई भी सहयोग करत हवैं।
रिपोर्टर- मीरा जाटव और नाजनी रिजवी
Published on Jan 17, 2018


text:
मानसा जिला पंजाब के जिलों में एक जिला है, और इसका मुख्यालय मानसा है, जिले में 3 तहसील है, 5 खंड या ब्लॉक है और 1 विधान सभा क्षेत्र है और २४० ग्राम है।
मानसा जिला
मानसा जिले का क्षेत्रफल 2,174 किमी 2 (839 वर्ग मील) है और २०११ की जनगणना के अनुसार मानसा की जनसँख्या लगभग 768,808 है और जनसँख्या घनत्व 350 व्यक्ति प्रति वर्ग किलोमीटर है, मानसा की साक्षरता 62.00% है, महिला पुरुष अनुपात यहाँ पर 880 है, जिले की जनसँख्या विकासदर २००१ से २०११ के बीच 11.08% रही है।
मानसा जिला भारत में कहाँ पर है
मानसा जिला भारत के राज्यो में उत्तर पश्चिम में स्थित पंजाब राज्य में है, मानसा जिला पंजाब के दक्षिण की तरफ है और इसके दक्षिण में हरियाणा है, मानसा 29°59′ उत्तर 75°23′ पूर्व के बीच स्थित है, मानसा की समुद्रतल से ऊंचाई 212 मीटर है, मानसा पंजाब की राजधानी चंडीगढ़ से 184 किलोमीटर दक्षिण पश्चिम में राष्ट्रिय राजमार्ग 7 पर है और भारत की राजधानी दिल्ली से 277 किलोमीटर उत्तर पश्चिम की तरफ राष्ट्रिय राजमार्ग 44 पर है।
मानसा जिले के पडोसी जिले
मानसा जिले के उत्तर में बरनाला जिला और पूर्व में संगरूर जिला है दक्षिण पूर्व से दक्षिण पश्चिम तक हरियाणा के जिले है जो की अम्बाला जिला, कुरुक्षेत्र जिला और कैथल जिला है, उत्तर पश्चिम में बठिंडा जिला है ।
Information about Mansa in Hindi
मानसा जिले का नक्शा मानचित्र मैप
मानसा जिले में कितनी तहसील ब्लॉक और उपमंडल है
मानसा जिले में प्रशासनिक विभाजन, उप मंडल 3 है, तालुके जिनको तहसील कहते है, ये जिले में 3 और इनके नाम मनसा, बडलाड़ा, सर्दगलगढ़ है और जिले में 6 खंड है जिनको ब्लॉक भी कहते है इनके नाम मनसा, बडलाड़ा, सर्दगलगढ़, भीखी, झुनीर ।
मानसा जिले में विधान सभा और लोकसभा की सीटें
मानसा जिले में 3 विधानसभा क्षेत्र है जिनके नाम मानसा, बडलाड़ा, सरगलगढ़ और जिले में एक भी संसदीय क्षेत्र नहीं है ये स्वयं मानसा बठिंडा संसदीय क्षेत्र में आता है ।
मानसा जिले का इतिहास
मानसा जिले का इतिहास भारत १८वी शताब्दी से प्रसिद्ध जो की १७२२ में फुल्किए सिख राजवंश का हिस्सा रहा है, 1762 से 1857 के बीच ये कैथल सिख खानदान का हिस्सा बना रहा, वर्तमान जिला 13 april 1992 में बठिंडा के पूर्वी भाग को निकालकर बनाया गया है।


text:
जिला बांदा, ब्लाक नरैनी, फतेहगंज क्षेत्र। या क्षेत्र मा एक कइती जहां आधार कार्ड कैम्प नहीं लाग होंआ दूसर कइती प्रधान के घर मा कैम्प लगवावैं के बात सउहें आई है।
डढ़वामानपुर गांव के शिवरोमन, चुनकाई, रामा अउर गनेश का कहब है कि उनके गांव मा पांच हजार के वोटर है। कैम्प न लागैं के कारन कोहू के आधार कार्ड नहीं बने आय। यहिके अलावा गांव बरछा, डडिया, कुरूहूं, जरैला, संग्रामपुर आलमगंज मा भी कैम्प नहीं लगावा गा आय।
ओरहा गांव के मड़ई एस.डी.एम. से शिकाइत करिन कि प्र्रधान आपन घर मा आधार कार्ड का कैम्प लगावाये है। जेहिसे बहुतै मड़ई आधार कार्ड बनवावैं से छूटे हंै। 7 अप्रैल का अतर्रा तहसील दिवस मा शिकाइत आई। एस.डी.एम. प्रधान का फोन कइके कैम्प सार्वजनिक जघा मा लगावैं का कहिन हैं।
अतर्रा एस.डी.एम. आर.के श्रीवास्तव कस कहब है कि उधवपुर गांव मा आधार कार्ड बनावैं वाले के शिकाइत मिली कि वा चालिस रूपिया लेत है। या मारे कैम्प बंद करा दीन गा रहैं। 7 अप्रैल दुबारा से कैम्प लगाये जइहैं। छूटे गांवन मा कैम्प लगा के आधार कार्ड बनाये जइहैं।
जिला चित्रकूट, ब्लाक रामनगर, कस्बा राजापुर। हिंया तीन महीना तक तीन तीन दिन कैम्प लागैं के बाद भी लगभग डेढ़ सौ मड़ई आधार कार्ड बनवावैं से रहिगें। दुबारा से कैम्प लगावैं के मांग 7 अप्रैल का टाउन एरिया मा करिन हवैं।
कस्बा के कुट्टो देवी, रामफल, सावित्री, जीतेन्द्र अउर राजेष का कहब हवै कि हम तीन महीना से टाउन एरिया मा आधार कार्ड बनवावैं खातिर जइत हवंै। यहै से सोंचित हन कि अगर आधार कार्ड बन जाये तौ हमार समस्या खतम होइ जाये।
राजापुर टाउन एरिया के चेयरमैन लक्ष्मी प्रसाद वर्मा कहिन कि अगर सरकार आधार कार्ड बनवावैं खातिर फेर से आदेश करी तौ बन सकत हवै।


text:
लैव्यव्यवस्था 22 Awadhi Bible: Easy-to-Read Version (ERV-AWA)
22 यहोवा परमेस्सर मूसा स कहेस, 2 “हारून अउ ओकरे पूतन स कहा: इस्राएल क लोग जउन चिजियन मोका देइहीं, उ सबइ पवित्तर होइ जइहीं। उ सबइ मोर अहइँ। एह बरे तू सबइ याजकन क उ सबइ चीजन नाहीं लेइ चाही। तोहका उ सबइ पवित्तर चिजियन क नाहीं लेइ चाही। ऍह बरे तू मोर नाउँ क अपमान नाहीं करब्या। मइँ यहोवा अहउँ। 3 अगर तोहरे बंसे मँ जन्मइवालन मँ स कउनो व्यक्ति जउन असुद्ध अहइ। ओन चीजन क छुई। तउ उ व्यक्ति क मोसे अलग कइ दीन्ह जाइ। इस्राएल क लोग उ सबइ चीजन क मोका दिहन। मइँ यहोवा अहउँ!
4 “अगर हारुन क कउनो बंसे जन्मइ वालन मँ क बुरा चरम रोगन मँ स कउनो रोग होइ या ओका धात स्राव होइ तउ ओका तबहिं तलक कउनो पवित्तर खाना नाहीं खाइ चाही जब तलक उ सुद्ध न होइ जाइ। इ नेम उ सबइ याजक क बरे अहइ जउन असुद्ध होइ। उ याजक कउनो ल्हासे क छुइके या आपन वीर्य क गिरइ स असुद्ध होइ सकत ह। 5 उ तब असुद्ध होइ सकत ह। जब उ कउनो रेगंइवाला जनावर क छुअइ। उ तब असुद्ध होइ सकत ह जब उ कउनो असुद्ध मनई क छुअइ। एकर कउनो महत्व नाहीं कि उ मनई क कउन चीज असुद्ध किहे अहइ। 6 अगर कउनो मनई ओन चीजन क छुई तउ उ साँझ तलक असुद्ध रही। उ मनई क पवित्तर भोजन मँ स कछु भी नाहीं खाइ चाही! पानी डाइके बगैर नहाए भए उ पवित्तर भोजन नाहीं कइ सकत ह। 7 उ सूरज क बूड़इ प इ सुद्ध होइ। तबहुँ उ पवित्तर भोजन कइ सकत ह। काहेकि भोजन ओकर अहइ।
8 “अगर याजक क कउनो अइसा जनावर मिलत ह जउन खुद मरि गवा होइ या कउनो जनावर क जरिये मारि दीन्ह ग होइ तउ ओका मरे भए जनावर क नाहीं खाइ चाही। अगर उ मनई जनावर क खाइ लेत ह तउ उ असुद्ध होइ। मइँ यहोवा अहउँ!
9 “याजक लोगन क उ काम करइ बरे सावधान होइ चाही जउन मइँ ओका दिहेस ह। ओनका सावधान रहइ क होइ कि उ पचे पवित्तर चिजियन क अपवित्तर न बनावइ। अगर उ पचे सावधान रइहीं तउ मरिहीं नाहीं। मइँ यहोवा ओनका इ खास काम बरे दूसर लोगन स अलगाएउँ ह। 10 सिरिफ याजक लोगन क परिवार क मनई ही पवित्तर भोजन खाइ सकत हीं। याजक क संग ठहरइवाला अतिथि या मज़दूर पवित्तर भोजन मँ स कछू भी नाहीं खाइ। 11 मुला अगर याजक आपन धन स कउनो दास क बेसहत ह तउ उ पवित्तर चीजन मँ स कछू क खाइ सकत ह अउ याजक क घरे मँ पइदा भवा दास भी उ पवित्तर भोजन मँ स कछू खाइ सकत ह। 12 कउनो याजक क बिटिया अइसे मनई स बियाह कइ सकत ह जउन याजक न होइ। अगर उ अइसा करत ह तउ पवित्तर भेंट मँ स कछू नाहीं खाइ सकत। 13 कउनो याजक क बिटिया विधवा होइ सकत ह, या ओका तलाक दीन्ह जाइ सकत ह। अगर ओकरे भरण पोसण बरे ओकरे लरिकन नाहीं बाटेन अउर उ आपन पिता क हिआँ लउटत ह, जहाँ उ बचपन मँ रही ह तउ उ पिता क भोज़न मँ स कछू खाइ सकत ह। मुला सिरिफ याजक क परिवार क मनइयन ही इ भोजन क खाइ सकत हीं।
14 “कउनो मनई भूलिके कछू पवित्तर भोजन खाइ सकत ह। उ मनई क उ पवित्तर भोजन याजक क देइ चाही अउ ओकरे अलावा उ भोजन क दाम क पाँचवाँ हींसा ओका अउर देइ क होइ।
15 “इस्राएल क लोग यहोवा क भेंट चढ़इहीं। उ सबइ भेंटन पवित्तर होइ जात हीं। एह बरे याजक क ओन पवित्तर चीजन क अपवित्तर नाहीं बनावइ चाही। 16 अगर याजक ओन चीजन क अपवित्तर समझत हीं तउ उ पचे तबहिं आपन पाप क बढ़इहीं जब पवित्तर भोजन क खइहीं। मइँ, यहोवा, ओनका पवित्तर बनावत हउँ।”
17 यहोवा परमेस्सर मूसा स कहेस, 18 “हारून अउ ओकरे पूतन, अउर इस्राएल क सबहिं लोगन स कहा: होइ सकत ह कि इस्राएल क कउनो नागरिक या कउनो बिदेसी कउनो भेंट लावइ चाहइ। होइ सकत ह उ कउनो बिसेस बचन दिहे होइ, अउ इ ओकरे बरे होइ। या होइ सकत ह इ उ बिसेस भेंट होइ जेका उ व्यक्ति अर्पित करइ चाहइ। 19-20 इ सबइ अइसी भेंटन अहइँ जेनका लोग एह बरे लिआवत हीं कि उ पचे यहोवा क भेंट चढ़ावइ चाहत हीं। तोहका सबन्क अइसी भेंट नाहीं कबूल करइ चाही जेहमाँ कउनो दोख होइ। मइँ उ भेंट स खुस नाहीं होब। अगर भेंट एक ठु साँड़ अहइ, या एक ठु भेड़ी अहइ, या एक बोकरा अहइ तउ उ नर होइ चाही अउ एहमाँ कउनो दोख नाहीं होइ चाही।
21 “कउनो मनई यहोवा क मेलबलि चढ़ाइ सकत ह। उ मेलबलि उ व्यक्ति क जरिये दीन्ह गए बचन बरे होइ सकत ह या इ कउनो खुद प्रेरित भेंट होइ सकत ह। इ बर्धा या भेड़ी होइ सकत ह। मुला ओका तन्दुरुस्त अउ दोख रहित होइ चाही। 22 तोहका यहोवा क अइसा कउनो गोरु भेंट नाहीं करइ चाही जउन आँधर होइ या जेकर हाड़ टूटा होइ, या जउन लंगड़ा होइ, या जेकर घाव बहत होइ, या चरम रोग वाला होइ। तोहका यहोवा बरे वेदी प कउनो बीमार गोरु क भेंट नाहीं चढ़ावइ चाही।
23 “कबहुँ कबहुँ कउनो बर्धा या मेमना क गोड़ बहोत जियादा लम्बा होइ सकत हीं या अइसेन गोड़ होइ सकत हीं जेनकर विकास ठीक स न भवा होइ। अगर कउनो मनई अइसे गोरु क यहोवा क खास भेंट क रुप मँ चढ़ावत ह तउ उ स्वीकार कीन्ह जाइ। मुला एका कउनो व्यक्ति क जरिये दीन्ह गए बचन बरे स्वीकार नाहीं कीन्ह जाइ।
24 “अगर कउनो गोरु क अण्ड कोस जख्मी, घाउवाला, फाड़ा भवा या कटा भवा होइँ तउ तोहका उ गोरु क भेंट यहोवा क नाहीं चढ़ावइ चाही। तोहका अइसा गोरुअन आपन भुइँया पइ बलि नाहीं देइ चाही।
25 “तोहका बिदेसियन स बलि बरे अइसे गोरुअन क नाहीं लेइ चाही। काहेकि इ सबइ गोरु कउनो तरह चोट खाए अहइँ। ओनमाँ कछू दोख अहइ। इ सबइ स्वीकार नाहीं कीन्ह जइहीं!”
26 यहोवा मूसा स कहेस, 27 “जब कउनो बछवा, या भेड़ी, या बोकरी जउन नवा पइदा होइ तउ आपन महतारी क संग ओका सात दिन रहइ देइ चाही। तब अठऍ दिन अउ ओकरे पाछे इ यहोवा क दीन्ह जाइवाली बलि क रुप मँ स्वीकार कीन्ह जइहीं। 28 मुला तोहका सबन्क उही दिन उ गोरु अउ ओकरी बच्चन क नाहीं मारइ चाही। इहइ नेम गइया अउ भेड़न बरे अहइ।
29 “अगर तू पचन्क यहोवा बरे कउनो खास कृतग्यता बलि चढ़ावइ क होइ तउ तू पचे उ भेंट क चढ़ावइ मँ अजाद अहा। मुला इ इ तरह करा कि परमेस्सर क खुस करा। 30 तू पचन्क पूरा गोरु उहइ दिन खाइ लेइ चाही। तू पचन्क अगले भिन्सारे बरे कछू भी गोस नाहीं छोड़इ चाही। मइँ यहोवा अहउँ!
31 “मोरे आदेसन क याद राखा अउ ओनकइ पालन करा। मइँ यहोवा अहउँ। 32 मोरे पवित्तर नाउँ क अपमान जिन करा। मोका इस्राएल क लोगन बरे बहोत खास होइ चाही। मइँ, यहोवा तू पचन्क आपन बिसेस लोग बनाएउँ ह। 33 मइँ तू पचन्क मिस्र स लाएउँ। मइँ तोहार परमेस्सर बनेउँ। मइँ यहोवा अहउँ!”


text:
जिला चित्रकूट, कस्बा कर्वी, बस अड्डा गन्दगी कूड़ा खुली नाली का यहै आय स्वच्छ भारत का असली चेहरा।हिंया के बस अड्डा का यहै हाल हवै कूड़ा का ढेर पड़ा रहत हवै अउर सुलभ शौचालय के खुली नाली बहत हवै। नाली का पानी खुला नाला मा जात हवै जेहिसे हिंया बहुतै गन्दगी अउर बदबू फइलत हवै। यहै कारन बस का इंतजार करै वाले मड़इन का नाक दबा के बइठे का पड़त हवै खुला नाला मा आय दिन छोट-छोट बच्चा जानवर गिरत रहत हवै।पै विभाग ध्यान नहीं देत आय।जिला चित्रकूट, कस्बा कर्वी, बस अड्डा गन्दगी कूड़ा खुली नाली का यहै आय स्वच्छ भारत का असली चेहरा।हिंया के बस अड्डा का यहै हाल हवै कूड़ा का ढेर पड़ा रहत हवै अउर सुलभ शौचालय के खुली नाली बहत हवै। नाली का पानी खुला नाला मा जात हवै जेहिसे हिंया बहुतै गन्दगी अउर बदबू फइलत हवै। यहै कारन बस का इंतजार करै वाले मड़इन का नाक दबा के बइठे का पड़त हवै खुला नाला मा आय दिन छोट-छोट बच्चा जानवर गिरत रहत हवै।पै विभाग ध्यान नहीं देत आय। दीन दयाल केसरवानी अउर उमाकान्त तिवारी बताइन कि पांच छह साल से शौचालय के नाली बहत हवै जेहिसे बहुतै बदबू फइलत हवै। बस से उतरे वाले छोट-छोट बच्चा खुला नाला मा गिर जात हवै।सुलभ शौचालय कर्मचारी राहुल बताइस कि शौचालय का पानी नाला मा जात हवै। हिंया रोज सफाई कीन जात हवै। परिवहन विभाग के वरिष्ठ लिपिक आर. के. पाण्डेय बताइन कि जब परिवहन मंत्री आये रहै तौ सफाई का कहिन रहै पै आज तक कुछौ सफाई नहीं भे आय। नगर पालिका अधिकारी लालचन्द्र सरोज बताइन कि बहुतै दिना से सुलभ शौचालय के सफाई नहीं भे आय।बस वाले नाला का ढक्कन हटा देत हवै। ढक्कन जाम करा दीन जई।
रिपोर्टर- नाजनी रिजवी
14/06/2017 को प्रकाशित


text:
आजु चरचा करब अवधी मा डब कीन फिलिम ‘बाइबिल जीसस’ क्यार! बड़ा दिलचस्प रहा यहि यू-टुबही पीसन का सुनब! काल्हि रातिन मा खोजत-खोजत इन बीडियो पीसन तक पहुंचेन, फिर अपनी भासा क सुनतै खन जिउ जुड़ाय लाग! मन भा कि इन पीसन पै केंद्रित यक पोस्ट बनाय दी! अपनी जिंदगी मा पहिली बार कौनौ फिलिम देखेन जौने मा यहि तिना अवधी बरती गै हुवै! तारीफ करब इन धरम प्रचारकन केरी, कि भले बरास्ते धरम-करम के, कम-से-कम अवधी भासा का ऊ महत्व दिहिन जौन महत्व न तौ हमरे देस कै सलीमा दै सका अहै, अउर न हिन्दी इंटेलीजेंसिया(?)! भला यै लोगै अवधी क भासा तौ मानिन! ई बाति मानिन कि जनता तक जीसू कै सिच्छा पहुँचावै क है तौ जनता कै भासा अवधी पकरै क होये! जेतनी भासन केरी बेकदरी अउर इनका लै के हीनताबोध भारत मा है, वतना बहिरे नाय है!
यहि फिलिम कै अवधी भले कहूँ-कहूँ आदर्स अवधी के तराजू पै खरी न देखाय मुल टोटल मा अवधी क्यार समझ मा आय जाय वाला रूप यहि फिलिम मा देखा जाय सकत है। कहूं-कहूं अवधी ब्याकरन नाय बैठि पावा है, जैसे बहुबचन बनावै मा कुछ जगहन पै हिन्दी कै ब्याकरन चलाय दीन गा है! मुदा ई परयास अपने आपै मा काबिले-तारीफ अहै!
हम नौ पीसन कै लिंक भागन के नाव के साथ रखि दियत अहन, जिनपै किलिक कैके आप लोगै अवधी भासा कै मजा लै सकत हैं। भाग ‘जीरो’ हियाँ रखिउ दियत अहन। यहि सलीमा कै यू-टुबहे भाग यहि तिना हैं:
भाग – जीरो ॥ भाग – यक ॥ भाग – दुइ ॥ भाग – तीन ॥ भाग – चारि ॥ भाग – पाँच ॥ भाग – छह ॥ भाग – सात ॥ भाग – आठ ॥
अपडेट: ऊपर दीन नौ भाग रहे दुइ साल पहिले, मुला आज प्रकास के. रे. के जरिये पता चला कि अब ई फिलिम यकट्ठा, यक्कै बीडियो मा, देखी जाय सकत है, देखा जाय ई बीडियो:


text:
आधुनिक अवधी कविता के खास कवियन मा गिना जाय वाले आद्या प्रसाद ‘उन्मत्त’ कै जनम १३ जुलाई १९३५ ई. मा प्रतापगढ़ जिला के ‘मल्हूपुर’ गाँव मा भा रहा। यै अवधी अउर खड़ी बोली दुइनौ भासा मा लिखिन। ‘माटी अउर महतारी’ उन्मत्त जी की अवधी कबितन कै संग्रह है। अवधी गजलन और दोहन के माध्यम से काफी रचना किहिन। इनकै काब्य-तेवर ललकारू किसिम कै है: “तू आला अपसर बना आजु घरवै मूसै मा तेज अहा, / अंगरेज चला गे देसवा से तू अबौ बना अंगरेज अहा।”
आजु महतारी-दिवस है, यहि मौके पै उन्मत्त जी कै ई रचना हाजिर है:
अहै के मोरे तोहरे सेवाइ मइया!__आद्या प्रसाद ‘उन्मत्त’
चाहे जँघिया प लोटे बुकउना मले,
चाहे धुरिया लपेटे बेकैयाँ चले,
मुहा चूमू है गोदिया उठाइ मइया,
अहै के मोरे तोहरे सेवाइ मइया।
चाहे पहिला परगवा फनावत गिरे,
चाहे तोहरे अँगनवा मा धावत गिरे,
चलू अगवा अँगुरिया धराइ मइया,
अहै के मोरे तोहरे सेवाइ मइया।
फुसिलाइउ बजाइ घुनघुनवा तुहीं,
टिकटोरिउ है गूँगा बोलनवा तुहीं,
दुइनौ हथवा चुटुकिया बजाइ मइया,
अहै के मोरे तोहरे सेवाइ मइया।
भूख देखू तौ बावन करमवा किहू,
माई पूरा तू आपन धरमवा किहू,
मोरे डेकरे गइउ तू अघाइ मइया,
अहै के मोरे तोहरे सेवाइ मइया।
चाहे दुनिया कै आफत बिपति गरसै,
चाहे उपरा से कौनौ बलाइ बरसै,
तोहरे कोरवै म जाबै लुकाइ मइया,
अहै के मोरे तोहरे सेवाइ मइया।
__आद्या प्रसाद ‘उन्मत्त’


text:
जकर्याह 8 Awadhi Bible: Easy-to-Read Version (ERV-AWA)
यहोवा यरूसलेम क आसीर्बाद देइ क प्रतिग्या करत
8 फुन सर्वसक्तीमान यहोवा क बचन मोर लगे आएन अउ कहेन: 2 इ उहइ अहइ जउन सर्वसक्तीमान यहोवा कहत ह: “सिय्योन बरे मोका अत्यधिक जलन भवा। मइँ ओहसे बहोत जियादा जलन करत हउँ।” 3 इ उहइ अहइ जउन यहोवा कहत ह: “मइँ सिय्योन क लगे वापस आवत हउँ अउर मइँ यरूसलेम मँ रहबउँ। यरूसलेम बिस्सास सहर कहा जाइ। मोर पर्वत, पवित्तर पर्वत कहा जाइ।”
4 इ उहइ अहइ जउन सर्वसक्तीमान यहोवा कहत ह: “एक बार फुन एक बूढ़ मनसेधु अउर एक बूढ़ा मेहरारू यरूसलेम क चौराहे पइ बइठब। लोग ऍतनी लम्बी उमर तलक जिअत रइहीं कि ओनके सहारे क छड़ी क जरूरत होइ। 5 सहर क चौराहे लरिकन अउ लड़िकियन स भरा होइ।” 6 इ उहइ अहइ जउन यहोवा सर्वसक्तीमन कहत ह: “भले ही इ जिअत लोगन क नज़र मँ असम्भव लगे, का एका मोर नज़र मँ भी असम्भव लगइ चाही? यहोवा सर्वसक्तीमान कहत ह।”
7 इ उहइ अहइ जउन सर्वसक्तीमान यहोवा कहत ह, “लखा, मइँ पूरब अउ पच्छिम क देसन स आपन लोगन क बचाउब, 8 अउर मइँ ओनका यरूसलेम मँ रहइ बरे लिआउब। उ पचे मोर लोग होइहीं अउर मइँ ओनकर बढ़िया अउ बिस्सास क जोग्ग परमेस्सर होबउँ।”
9 सर्वसक्तीमान यहोवा कहत ह, “उ जउन इ सब्दन क नबी क मुँहे स सुन्या ह, सक्तीसाली बना! तू पचे उ नबियन स सुने रहा जउन जब सर्वसक्तीमान यहोवा आपन मंदिर क फुन स बनावइ बरे नेवं डाएस। इ मन्दिर सर्वसक्तीमान यहोवा क अहइ। 10 अउर उ समइ क पहिले, हुवाँ लोगन क या जानवर क किराया पइ लेइ बरे धन नाहीं रहा। हुवाँ दुस्मनन क कारण आवागमन सुरच्छित नाहीं रहा। कहेकि उ मइँ रहा जउन एक दूसरे क खिलाफ कइ दिहे रहेउँ। 11 मुला अब मइँ वइसा नाहीं करब जइसा इ बचा भवा लोगन क संग बीते दिना मँ किहे रहेउँ ह,” सर्वसक्तीमान यहोवा इ सबइ कहेस ह।
12 “काहेकि हुवाँ सान्तिपूवर्क खेती-बारी होइहीं। अंगूरे क लता फल देइहीं: भुइँया अच्छी पइदावार देइ, अउ अकास आपन ओस देइहीं। मइँ इ सबहिं चिजियन लोगन क देब जउन जिअत रहब। 13 हे यरूसलेम अउ यहूदा लोग, मइँ तोहका बचाउब। बीते समइ मँ तू लोग जातियन क बीच मँ सराप क उदाहरण बनि ग रहेन। मुला अब मइँ तू लोगन क जातियन क बीच मँ आसीर्बाद क उदाहरण बाउब। जिन डेराअ। सक्तीसाली बना।”
14 फुरइ इ उहइ अहइ जउन सर्वसक्तीमान यहोवा कहत ह: “जब तू सबन क पुरखन मोका कोहाइ दिहन, मइँ ओन पइ विपत्तियन लावइ क जोजना बनाएउँ, अउर मइँ आपन इरादा क न बदलेउँ।” सर्वसक्तीमान यहोवा इ सब कहत ह, 15 “ठीक उहइ तरह, अब मइँ यरूसलेम अउ यहूदा क लोगन बरे नीक करइ क जोजना किहेउँ ह। जिन डेराअ। 16 मुला तू सबन क इ करइ चाही, एक दूसर क संग तोहका सिरफ फुरइ बोलइ चाही: जब तू पचे आपन अदालतन मँ निर्णय ल्या, तउ लोगन क उचित निआव प्रदान करा। 17 अपन हिरदइ मँ दूसर बरे बुरा योजना जिन बनावा अउर लबार प्रतिग्या जिन करा। काहेकि मइँ ओन बातन स घिना करत हउँ।” यहोवा इ सबइ कहेस।
18 सर्वसक्तीमान यहोवा क इ सँदेसा मोर लगे फुन आएन अउर कहेन: 19 इ उहइ अहइ जउन सर्वसक्तीमान यहोवा कहत ह: “चउथे महीना पचाँए महीना सतएँ महीना मँ तोहार सोक मनावइ अउर उपवास क दिन यहूदा क लोगन बरे गावइ, अनन्द मनाइ, अउ खुस होइ क होइ। एह बरे तू पचन्क सच्चाई क अउ सान्ति क पिरेम करइ चाही।”
20 इ उहइ अहइ जउन सर्वसक्तीमान यहोवा कहत ह:
“भविस्स मँ, जातियन अउ अनेक सहरन स लोग यरूसलेम अइहीं
21 अउर एक सहर क निवासी दूसर सहर क निवासियन लगे जाइहीं, अउर कइहीं,
‘हम लोगन क सर्वसक्तीमान यहोवा क लगे परार्थना करइ बरे’
अउर ओहसे मदद माँगइ बरे अउर ओकर उपासना करइ बरे चलइ चाही।
दूसर मनई कहिहीं ‘मइँ भी आउब।’”
22 अनेक लोग अउ अनेक सक्तीसाली रास्ट्र यरूसलेम आहहीं अउ सर्वसक्तीमान यहोवा क उपासना करिहीं अउ उ पचे ओसे मदद मागिहीं। 23 इ उहइ अहइ जउन सर्वस्वतीमान यहोवा कहत ह: “उ दिना मँ, अलग-अलग रास्ट्रन स अलग-अलग भाखन क बोलइया दस ठु मनई एक ठु यहूदी क कोट क पल्ला धरिहीं अउर कइहीं, ‘हम पचे तोहार संग आवइ चाहत हउँ, काहेकि हम पचे सुना ह कि परमेस्सर तू पचन्क संग अहइ।’”


text:
1 पतरस 2 Awadhi Bible: Easy-to-Read Version (ERV-AWA)
सजीब पाथर अउर पवित्तर प्रजा
2 इहइ खातिर सब बुराइयन, छल-छदम पाखण्ड अउर बैर-विरोधन अउर दुसर क दोख मढ़इ स अलग रहा। 2 नवजात बचवन क तरह सुद्ध आत्मिक दूध खातिर ललचावा करा जेहसे तोहार विकास अउर तोहका बचावा जाइ सकइ। 3 अब देखा तू पचे तउ परमेस्सर क अच्छाई क स्वाद तउ लइ ही लिहे अहा।
4 ओह क लगे आवा। उ सजीव “पाथर” अहइ। वहिका संसारी लोगन क नकार दिहे रहा मुला उ परमेस्सर खातिर बहुमूल्य अहइ अउर जउन ओकरे दुआरा चुना गवा अहइ। 5 तू पचे भी सजीव पाथरन क तरह एक आत्मिक मन्दिर क रूप मँ बनाइ जात अहा। जइसेन पवित्तर याजकन क रूप मँ सेवा कइ सका। जेहमा कर्तव्य अइसेन आत्मिक बलिदानन क समर्पित करब अहइ जउन ईसू मसीह क दुआरा परमेस्सर क ग्रहण करइ लायक होइ। 6 पवित्तर सास्तर मँ लिखा बा:
“देखउ, मइँ राखत हउँ सिय्योन मँ कोने क पाथर एक जउन अहइ
बहुमूल्य अउर अहइ चुना गवा अहइ
जउन ओह पइ जउन बिस्सास करी ओका कबहुँ क लजाइ न परी।”
7 एकर मूल्य तउ ओहके बरे अहइ जउन बिस्सास करत ही मुला ओनके खातिर जउन बिस्सास नाही करत अहइँ:
“उ पाथर जेका सिल्पियन नकारिन बन गवा
सबन त जियादा महत्त्वपूर्ण कोने क पाथर।”
8 तथा उ बन गवा:
“एक पाथर जहाँ लोग ठोकर खाइ
अउर अइसी चट्टान जहाँ स मनई फिसल जाइँ।”
लोग ठोकर खात हीं काहेकि उ परमेस्सर क वचन क पालन नाही करतेन बस ओनकइ इही नीत रही बाटइ।
9 मुला तू तउ चुने भए लोग अहा, याजकन क राज्ज, एक पवित्तर रास्ट्र एक अइसेन मनइयन जउन परमेस्सर क आपन अहइँ, जइसेन तउ परमेस्सर क अचरज कारजन क घोसणा कइ सका। उ परमेस्सर जउन तोहका अन्धकार स अद्भुत प्रकास मँ बोलाएस ह।
10 एक समइ रहा जब तू परमेस्सर क लोग नाही रह्या।
मुला अब तू परमेस्सर क लोगन अहा।
एक समइ रहा जब दया क पात्र नाही रह्या
मुला अब तू सबन प परमेस्सर दया देखाइस ह।
परमेस्सर खातिर जिआ
11 पिआरे बन्धुअन, तू पचे इ संसार मँ अतिथि अउर अजनबी क रूप मँ अहा एह बरे मइँ तू पचन स निवेदन करत अहउँ कि उ सारीरीक इच्छन स दूर रहा जउन तोहारे पचन क आतिमा स जूझत ही। 12 अबिस्सासियन मँ आपन व्यवहार ऍतना नीक बनाए रहा कि चाहे उ अपराधियन क रूप मँ तोहार सबन क आलोचना करइँ मुला तोहरे नीक कर्मन क परिणाम सरूप परमेस्सर क आवइ क दिन मँ परमेस्सर क महिमा प्रदान करा।
अधिकारी क आग्या माना
13 पर्भू खातिर हर मनवीय अधिकारिक क अधीन रहा। 14 राजा क अधीन रहा। उ सर्वोच्च अधिकारी अहइ। सासकन क अधीन रहा। उ ओनका कुकर्मीमयन क दण्ड देइ खातिर अउर नीक काम क प्रसंसा करइ क खातिर भेजे अहइ। 15 काहेकि परमेस्सर क इहइ इच्छा अहइ कि उ अपने नीक कर्मन क मूरखन क अगियान भरी बातन क चुप कराइ देइ। 16 स्वतंत्र मनइयन क तरह जिआ मुला स्वतंत्रता क बुरे कर्मन क आड़ न बनइ द्या। परमेस्सर क सेवक बनके जिआ। 17 सबन क सम्मान करा। अपने धरम भाइयन तथा बहिनियन स पिरेम करा। परमेस्सर प श्रद्धा रखा। सासक क सम्मान करा।
मसीह की यातना क दिस्टान्त
18 सेवको, यथोचित आदर क साथ अपने स्वामियन क अधीन रहा। न केवल ओनके जउन नीक बाटेन अउर दूसरे क खातिर चिन्ता करत अहइँ। बल्कि ओनके बरे जउन कठोर अहइँ। 19 काहेकि जदि कउनो परमेस्सर क उपस्थिति क प्रति सचेत रहत भए यातना सहत ह अउर अन्याय झेलत ह तउ उ प्रसंसनीय अहइ। 20 मुला अगर बुरे करम क खातिर तोहका पीटा जात ह अउर तू ओका सहत ह तउ एहमाँ प्रसंसा क कउन बात अहइ, मुला अहगर तोहरे कर्मन खातिर तोहका कस्ट दीन्ह जात ह तउ परमेस्सर क सामने उ प्रसंसा क जोग्य अहइ। 21 परमेस्सर तोहका इ खातिर बोलइस ह काहेकि मसीह हमरे बरे दुःख उठाएस ह अउर इ कइके हमरे बरे एक उदाहरण छोड़ेस ह ताकि मइँ ओहका चरण चिन्हन प चल सकउँ।
22 “उ (मसीह) कउनो पाप नाही किहेस
अउर न ही ओकरे मुँहे स कउनो छल की बात निकरी।”
23 जब उ अपमानित भवा तउ उ कउनो क अपमान नाही किहेस अउर जब उ दुःख झेलेस, उ कउनो क धमकी नाही दिहस, बल्कि उ सच्चे निआव करइवाले परमेस्सर क आगे आपन क अर्पित कइ दिहेस। 24 उ क्रूस अपने देह मँ हमरे पापन क ओढ़ लिहेस। जइसेन अपने पापन क प्रति हमार मउत होइ जाइ अउर जउन कछू नेक अहइ मइँ ओकरे बरे जिई, ई उ घावन क कारण भवा ह जेनसे तू पचे चंगे कीन्ह गए रह्या। 25 काहेकि तू भेड़न क समान भटके रह्या अउर अब तू पचे अपने गड़िया अउर अपनी आतिमन क बचइया लगे लउतटि आए अहा।


text:
जिला चित्रकूट, ब्लाक कर्वी, गांव रेहुंटा। 2015 मा रेहुंटा गांव का लोहिया समग्र गांव घोषित कीन गा रहै पै या गांव मा अबै तक कउनौ विकास नहीं आय। यहै कारन गांव के मड़ई 5 सितम्बर से 12 सितम्बर तक डी.एम.आफिस के सउहें धरना प्रदर्शन करिन हवैं। प्रधान जगरूप का कहब हवै कि बालू न मिले के कारन काम नहीं होइ पावत आय। वकील प्रकाश मिश्रा का कहब हवै कि मनरेगा के तहत जउन काम कीन गा रहै वहिके मजूरी अबै तक मड़इन का नहीं मिली आय। बिजली खातिर जउन रुपिया आवा रहै वहिका भी घपला कीन गा हवै रास्ता बनावै के काम मा बहुतै धांधली कीन गे हवै। दुइ साल के कार्याकाल मा रेहुंटा प्रधान एकौ बैठक नहीं कराइस आय।गोमती बताइस कि मनरेगा के तहत तालाब मा खंती का काम दस दिन तक करे रहे हन जेहिमा बारह मड़ई काम करे हन पै अबै तक हमार मजूरी नहीं मिली आय। फुलझरिया बताइस कि शौचालय खातिर छह हजार रुपिया मिल गे हवैं। छह हजार के दूसर क़िस्त खातिर 3 हजार घूस मांगत है। पंचायत मित्र संतोष कुमार का कहब हवै कि मनरेगा का एकौ रुपिया बाकी नहीं आय।
बाईलाइन-नाजनी रिजवी
20/09/2017 को प्रकाशित


text:
ई बहुत खुसी केरि बाति है कि अवधी भासा मा बिधिवत गजलन क्यार संग्रह द्याखै क मिलत अहै। यहि खुसी कै योजना बनावै वाले कवि सिरी अशोक ‘अग्यानी’ जी बधाई कै पात्र हैं। अग्यानी जी अवधी-साधक की हैसियत से सक्रिय अहैं। रामपुर-खेड़ा, मजरे-इचौली( पो-कुर्री सुदौली/रायबरेली-अवध) गाँव कै रहै वाले अग्यानी जी खुनखुनिया, माहे-परासू, धिरवा, जैसी लोकगाधन क हमरे बीच लाइन हैं। इनकै बप्पा अहीं – सिरी नन्हकऊ यादव। अम्मा हुवैं – सिरीमती शान्ती देवी। ‘वीर पवाड़े अवध भूमि के’ नाव से आकासबानी के ताईं धारावाहिक कै तेरह एपीसोडौ लिखिन हैं। यहि साइत राजकीय हुसैनाबाद इण्टर कालेज, चौक, लखनऊ मा प्रवक्ता पद पै सक्रिय अहैं। ई गजल अग्यानी जी के गजल-संग्रह ‘चिरइया कहाँ रहैं’ से लीन गै है:
अवधी गजल : अम्मा
आपनि भासा आपनि बानी अम्मा हैं।
भूली बिसरी कथा कहानी अम्मा हैं।
धरी हुवैं दालान मा जइसे बेमतलब,
गठरी फटही अउर पुरानी अम्मा हैं।
नीक लगै तौ धरौ, नहीं तौ फेंकि दियौ,
घर का बासी खाना – पानी अम्मा हैं।
मुफति मा माखन खाँय घरैया सबै, मुला
दिन भर नाचैं एकु मथानी अम्मा हैं।
पूरे घरु क भारु उठाये खोपड़ी पर,
जस ट्राली मा परी कमानी अम्मा हैं।
जाड़ु, घामु, बरखा ते रच्छा कीन्ह करैं,
बरहौं महिना छप्पर-छानी अम्मा हैं।
लरिका चाहे जेतना झगड़ा रोजु करैं,
लरिकन ते न कबौ-रिसानी अम्मा हैं।
ना मानौ तौ पिछुवारे की गड़ही हैं,
मानौ तौ गंगा महरानी अम्मा हैं।
‘अग्यानी’ न कबौ जवानी जानि परी,
बप्पा ते पहिलेहे बुढ़ानी अम्मा हैं।
__ कवि अशोक ‘अग्यानी’


text:
नहूम 3 Awadhi Bible: Easy-to-Read Version (ERV-AWA)
नीनवे बरे बुरा समाचार
3 उ हत्तियारन क सहर क धिक्कार अहइ।
नीनवे अइसा सहर अहइ, जउन लबारन स भरा अहइ।
इ दूसर देसन क लूट क माले स भरा अहइ।
इ ओन बहोत सारे लोगन स भरा अहइ जेनकर उ पाछा किहस अउर जेनका इ मारि डाएस ह!
2 लखा, कोड़न क फटकार, पहियन क सोर,
अउर घोड़न क टाप सुर्नाइ देति अहइँ,
अउर साथ-साथ उछरत रथन क
सब्द सुनाइ देत अहइ।
3 घोड़सवार हमला करत अहइँ
अउर ओनकर तरवारन चमचमाति अहइँ।
केतॅना ही लोग मरि गएन।
ल्हासन क ढेर लगि गवा अहइँ।
लोग अनगिनत ल्हासन पइ
भहराइ भहराइके चलत बाटेन।
4 इ सब कछू नीनवे क कारण घटा अहइ।
नीनवे उ रण्डी जइसी अहइ जउन कबहुँ अघात नाहीं,
ओका अउर जियादा, अउर जियादा चाहे रहा।
उ आपन क ढेर सारे देसन क बोचे दिहे रहा
अउर उ ओनका आपन दास बनावइ क जादू चलाए रहा।
5 सर्वसक्तीमान यहोवा कहत ह,
“हे नीनवे, मइँ तोहरे खिलाफ अहउँ।
मइँ तोहरे ओढ़ना क तोहरे मुँहना तलक उठाइ देब।
तोहरी नंगी देह क सारे देसन क देखाउब।
मइँ तोहार लज्जा राज्जन क देखाउब।
6 मइँ तोहरे ऊपर घिनौनी चीज लोकाउब।
मइँ तोहसे घिना क संग बर्ताव करब।
लोग तोहका लखिहीं अउर तोह पइ हँसिही।
7 जउन कउनो भी तोहका लखी तोहसे दूर पराई।
उ पचे कहब, ‘नीनवे नस्ट होइ गवा,
मुला कउन ओकरे बरे रोब्या?’
मइँ कहाँ देखउँ जउन तोहका सुख चैन देइ?”
8 नीनवे, का तू नील नदी क किनारे पइ बसी नौ अमोन स उत्तिम अहा? नाहीं अमोन क चारिहुँ कइँती भी पानी हुआ करत रहा। नाहीं अमोन इ पानी क इस्तेमाल खुद क दुस्मन स बचावइ बरे खाई क रूप मँ करत रहत रहा। इ पानी क उपयोग उ एक ठु किला क रूप मँ भी करत रहा। 9 वूस अउ मिस्र अमोन क बहोत सक्ती प्रदान करत रहा। ओका पूत अउ लोबी क भी समर्थन मिला रहा। 10 मुला नाहीं अमोन हार गवा। ओकरे लोगन क बंदी बनाइके कउनो पराए देस मँ लइ जावा गवा। गली क हर कोना पइ फउजियन ओकरे नान्ह गदेलन क पीटि पीटिके मार डाएन। उ पचे पाँसा लोकाइ इ लखेन कि कउन महत्वपूर्ण मनई क कउन अपने हिआँ दास बनाइके राखइ। उ पचे सबहिं महत्वपूर्ण मनइयन क जंजीरन डाइ दिहे रहेन।
11 तउ नीनवे, तोहार भी कउनो नसे मँ धुत मनई क तरह, पतन होइ। तू लुकात फिरब्या। दुस्मन स दूर, तू कउनो सुरच्छित जगह हेरत फिरब्या। 12 मुला नीनवे, तोहार सबहिं मजबूत गढ़ अंजीरे क पेड़े जइसा होइ जइहीं। नई अंजीरन पाकत हीं। एक ठु मनई आवत ह अउर पेड़ क झकझोर देत ह तउ अंजीरन उ मनई क मुँहे मँ गिरत हीं।
13 नीनवे, तोहार लोग तउ मेहररूअन जइसे अहइँ अउर दुस्मन क फउजी ओनका लइ लेइके बरे तइयार बइठा अहइँ। तोहरी धरती क दुआर खुला पड़ा अहइँ कि तोहार दुस्मन भितरे आइ जाइ। तोहरे दुआरन मँ काठे स बनी आँगल क आगी बारिके बर्बाद कइ दिहस ह।
14 आपन सहरे क भितरे पानी जमा कइ ल्या, काहेकि दुस्मन क फउजी तोहरे सहर क घेरि लेइहीं। आपन सुरच्छा क मजबूत बनावा। ईर्टा बनावइ बरे जियादा माटी लिआवा। गारा बनावा अउर ईर्टा बनावइ बरे साँचा लिआवा। 15 तू पचे इ सबइ काम कइ सकत ह। मुला फुन भी आगी तोहका पूरी तरह बर्बाद कइ देइ अउर तरवार तोहका मारि डाइ। तोहार धरती अइसे देखाँइ देइ जइसे कउनो टिड्डियन क दल ओका चट कइ गवा ह।
आपन आप क टिड्डियन क दल जइसा बढ़ावा। फुन अइसा होइ जा जइसे टिड्डियन क झुण्ड। 16 तोहरे हिआँ अनेक अनेक बइपारी होइ गएन जउन अनेक ठउरन पइ जाइके चिजियन खरीदा करत रहेन। उ पचे ऍतना अनगिनत होइ गएन जेतना अकास मँ तारा अहइँ। उ पचे टिड्डी दल क जइसे होइ गएन, जउन खात ह, अउर सब कछू क उ समइ तलक खात रहत ह जब तलक उ खतम नाहीं होइ जातिन अउर फुन छोड़िके चला जात ह। 17 तोहरे सरकारी अधिकारी भी टिड्डियन जइसा ही अहइँ। इ पचे ओन टिड्डियन क नाई अहइँ जउन ठण्डा क दिन एक ठु चट्टाने पइ बइठि जात हीं, मुला जब सूरज चढ़इ लागत ह अउर चट्टान गरम होइ लागत ह तउ उ कहूँ दूरि उड़ जात ह। कउनो नाहीं जानत, उ पचे कहाँ चली गइन। तोहार अधिकारी भी अइसा होइहीं।
18 हे अस्सूर क राजा, तोहार चरवाहन (मुखिया लोग) सोइ गएन। उ सबइ सक्तीसाली मनई नीदं मँ पड़ा अहइँ। अउर तोहार भेड़िन (परजा) अब पहाड़न पइ भटकत अहइँ। ओनका वापस लिआवइवाला कउनो नाहीं अहइ। 19 नीनवे, तू बुरी तरह घायल भवा ह अउर अइसा कछू नाहीं अहइ जउन तोहरे घाव क भरि सकइ। हर कउनो जउन तोहरे बिनास क खबर सुनत ह, ताली बजावत ह। उ पचे सबइ खुस अहइँ। काहेकि ओ सबइ उ पीरा क महसूस किहन ह, जेका तू सदा ओनका पहोंचावा करत रह्या।


text:
जिला चित्रकूट, ब्लाक कर्वी ,गाव कसहाई कर्वी के कसहाई गांव के कुंजन पुनरवा का जाये वाली सड़क बहुतै ख़राब हवै । मड़ई सड़क बनवावे खातिर प्रधान राम सजीवन से कहिन, पेै सड़क बनवावे खातिर ध्यान नहीं दीन गा हवै। हिंया के राजा अउर शिवकुमार का कहब हवै कि सड़क मा बड़े-बड़े गडवा हवै। हमार छोट-छोट बच्चा, बूढ़ गिर जात हवै। साइकिल भी पंचर होई जात हवै। यहिसे लोगन के चोटावै का डेर बना रहत हवै। बारिस के समय पुर सड़क मा पानी भरा रहत हवै। यहिसे गंदे पानी के छीटा लोगन के ऊपर परत हवै। सड़क बनवावे के चिंता प्रधान का नहीं आय गम सबै ठेलिया मा सब्जी लगा के बेचिंत हन हमार ठेलिया पलटे का खतरा बना हवै। अगर सब्जी के ठेलिया पलट जई तौ हमार बहुतै नुक्सान होई सकत हवै। का जबै बड़ी घटना घट जई तबै प्रधान सड़क बनवाई। काहे से कि अवै तक मा प्रधान का सड़क बनवावै के सुध नहीं आय।
प्रधान राम सजीवन का कहब हवै कि या समय बर्षात का मौसम हवै। यहिसे सड़क बनवावे का मोरम नहीं मिलत हवै। मोहिका खुद सड़क बनवावे के चिंता लाग राहत हवै। मैं कोशिश मा लाग रहत हौं कि कत्तौं अगर मोरम मिल जाये तौ सड़क मा दरवा दीन जाये। लोगन का लागत हवै कि प्रधान का सड़क बनावे का चिंता नहीं हवै। या बात गलत आय। मैं रोजै हिंया हुंवा घूमत फिरत हौं। मोरम नहीं मिलत हवै। यहिसे मैं चुपचाप बईठ जात हौं। यहिसे लोगन का लागत हवै कि प्रधान तौ हमार समस्या का ध्यान नहीं देत हवै। या बात गलत हवै।
02/08/2016 को प्रकाशित
ठेले पलटे, लोगों को लगी चोट, लेकिन नहीं बनी पक्की सड़क
चित्रकूट के कसहाई गाँव के कुंजन पुरवा में राहगीर साल भर परेशान


text:
व्यवस्था विवरण 4 Awadhi Bible: Easy-to-Read Version (ERV-AWA)
मूसा लोगन क परमेस्सर क नेमन पइ धियान देइ बरे चिताउनी देत ह
4 “इस्राएल, अब ओन नेमन अउ सबइ आदेस क सुना जेनकइ उपदेस मइँ देत अहउँ। ओनका माना। तब तू पचे जिअत रहब्या। तू जाइ सकब्या अउर उ प्रदेस क लइ लेइ सकब्या जेका यहोवा तोहरे पचन्क क पुरखन क परमेस्सर तोहका दइ देत अहइ। 2 जउन मइँ हुकुम देत अहउँ ओहमाँ अउर कछू जोरब नाहीं अहइ। तू पचन्क ओहमाँ स कछू घटावइ नाहीं चाही। तू पचन्क आपन यहोवा परमेस्सर क ओन सबइ आदेस क मानइ चाही जेनका मइँ तू पचन्क दिहेउँ ह।
3 “तू पचे लख्या ह कि बाल पोर मँ यहोवा का किहेस। यहोवा तोहार परमेस्सर तोहरे ओन सबहिं मनइयन क नास कइ दिहेस जउन बाल पोर क मानत रहेन। 4 मुला तू लोग सबइ जउन यहोवा आपन परमेस्सर क संग रहेन, आजु जिअत अहा।
5 “धियान द्या, यहोवा मोर परमेस्सर जउन मोका हुकुम दिहेस ह, ओनहीं नेमन अउ हुकुमत क मइँ तू पचन्क सिच्छा देत अहउँ। तोहका उ नेमन क उ भुइँया मँ जरूर मानइ चाही जहाँ तू पचे रहइ बरे जात रहा। 6 ऍन नेमन क होसियारी स पालन करा। इ दूसर रास्ट्रन क सूचित करी कि तू पचे बुद्धि अउ समझ राखत अहा। जब ओन देसन क लोग इ नेमन क बारे मँ सुनिहीं तउ उ सबइ सच्चाइ क साथ स्वीकार करिहीं कि ‘फुरइ, इस्राएल रास्ट्र क लोग बुद्धिमान अउ समुझदार अहइँ।’
7 “कउनो रास्ट्र क कउनो देवता ओनके संग ओतना निचके नाहीं रहत जउने तरह यहोवा हमार परमेस्सर जउन हम लोगन क लगे रहत ह, जब हम ओका पुकारित ह, 8 कउनो दूसर रास्ट्र ऍतना महान नाहीं कि ओकरे लगे उ पचे न्यायसंगत नेमन अउ हुकुमन होइँ जेनकर उपदेस मइँ आजु करत अहउँ। 9 मुला तू पचन्क होसियार रहइ। निहचय कइ ल्या कि जब तलक तू पचे जिअत रहब्या, तब तलक तू पचे देखी भइ चिजियन क न बिसरब्या या एकॉ आपन हिरदइ स जाइ न देब्या। तू पचन्क इ सबइ सिच्छा क आपन पूत अउ पोतन क देइ चाही। 10 उ दिन क याद राखा जब तू पचे होरेब पहाड़े पइ आपन यहोवा परमेस्सर क समन्वा ठाढ़ रह्या। यहोवा मोसे कहेस, ‘मइँ जउन कहत हउँ, ओका सुनइ बरे लोगन क बटोरा। तब उ पचे मोर स भयभीत होइहीं जब तलक उ पचे उ भुइँया पइ रइहीं अउर उ पचे इ सब उपदेस आपन गदेलन क भी देइहीं।’ 11 तू पचे निचके आया अउ पहाड़े क तरखाले खड़ा होइ गया। पहाड़े मँ आग लग गइ अउ उ अकास क छुअइ लाग। घना करिआ बादर अउ अँधियारा गमका। 12 तबहिं यहोवा आगी क बीच मँ स तू पचन्स बतियान। तू पचे अवाज सुनया मुला तू पचे ओका कउनो सकल नाहीं निहार सक्या। सिरिफ अवाज सुनाई पड़त रही। 13 उ तू पचन क आपन करार क बताएस। उ दस आदेसन क दिहस अउ तोहका ओका मानइ क आदेस दिहस। उ ओनका दुइ ठू पाथर क सिला पइ लिखेस। 14 ओह समइ यहोवा मोका हुकुम दिहस कि मइँ तू पचन्क इ सबइ विधि अउ नेमन क उपदेस देउँ। इ सबइ उहइ सब नेमन अउ विधि अहइँ जेनका मानब तू पचन्क उ देस मँ करइ चाही जेका तू पचे लेइ अउ बसइ बरे तू पचे जात अहा।
15 “उ दिना यहोवा होरेब पहाड़े क आगी स तोहे सबन्स बात किहस। तू पचे ओका तने क रुप मँ नाहीं लख्या। ऍह बरे होसियार रहा। 16 आपन जिन्नगी क जिन बरबाद करा। आपन बरे कउनो मूरति क रूप जिन बनावा। अइसी मूत्तिर् जिन बनावा जउन कउनो मनसेधू अउ मेहरारु क नाईं होइ। 17 अइसी मूरत जिन बनावा जउन भुइँया क कउनो जनावर या अकासे क पंछी क नाई देखाँइ देत होइ। 18 अउर अइसी मूरत जिन बनावा जउन भुइँया पइ रेंगइवाला या समुद्दर क मछरी क नाई देखाँइ देत ह। 19 जब तू पचे अकासे कइँती निगाह करा अउर सूरज, चँदा, तारन अउ बहोत कछू चिजियन तू अकासे मँ लखा, ओनका प्रति सेवा अउ पूजा बरे आकसिर्त जिन भवा। यहोवा तू पचन्क परमेस्सर ऍन सबइ चिजियन क संसारे क दूसर मनइयन क दिहस ह। 20 मुला यहोवा तोहका पचन्क मिस्र स बाहेर लिआवा ह जउन तोहरे पचन बरे लोहा क भट्ठी रही। उ तू सबन्क एह बरे लिआएस ह कि तू पचे ओकर आपन लोग बन सका जइसे तू पचे अबहुँ अहा।
21 “यहोवा तोहरे पचन्क कारण मोसे कोहाइ ग रहा। उ किरया खाएस कि मइँ यरदन नदी क ओह पार नाहीं जाइ सकत हउँ। उ कहेस कि मइँ उ सुन्नर प्रदेस मँ घुस नाहीं सकत हउँ जेका यहोवा तोहार परमेस्सर तोहका मिरास क रूप मँ देत अहइँ। 22 ऍह बरे मोका इहइ प्रदेस मँ मरइ चाही। मइँ यरदन नदी क पार नाहीं जाइ सकत हउँ। मुला तू पचे ओकरे पार होइ जाब्या अउ अच्छा भुइँया पाउब्या। 23 तोहका सबन्क होसियार रहइ चाही कि तू पचे उ करार क जिन बिसरि जा, जेका यहोवा तोहरे पचन्क परमेस्सर तोहे सबन्स किहे अहइ। तू पचन्क कउने किसिम क मूरति नाहीं बनवइ चाही काहेकि यहोवा तोहरे पचन्क परमेस्सर तोहे सबन्क न बनावइ क आग्या दिहे अहइ। 24 काहेकि तोहार परमेस्सर, ईर्स्यालु परमेस्सर अहइ। उ भस्म करइ बरे आगी क नाइँ अहइ।
25 “जब तू पचे उ भुइँया मँ बहोत समइ तलक अच्छी तरह स रहि लेब्या अउ तोहार सबन्क पूतन अउ पोतवन होइहीं, अगर तू भ्रस्ट होइ जाब्या अउ तू सबइ प्रकार क मूतिर् बनाउब्या, तउ यहोवा तोहार पचन्क परमेस्सर इ क बुरा चीज मँ सामिल करिहीं। एहसे उ कोहाइ जाइ। 26 अगर तू पचे उ बुराई क करब्या, तउ अकास अउ धरती तू पचन्क खिलाफ गवाह होई। मइँ तोहका कहत हउँ इ होई। तू पचे हाली ही बरबाद होइ जाब्या। तू पचे यरदन नदी क उ देस क लेइ बरे पार करत बाट्या, मुला तू पचे हुवाँ बहोत समइ तलक नाहीं रहब्या। तू सबहिं पूर्णरूप स नस्ट होइ जाब्या। 27 यहोवा तोहे पचन्क दूसर रास्ट्रन मँ तितराइ बितराइ देइ अउ तू पचन मँ स उ देस मँ कछू ही जिअत रइहीं जेनमाँ यहोवा तू पचन्क पठइ। 28 तू पचे हुवाँ मनइयन क बनवा देवतन क पूजब्या, ओन जिजियन क जउन काठे अउ पाथर क होइहीं जउन न लखि, न सुनि, न खाइ या न सूँघ सकत हीं। 29 मुला ऍन दूसर देसन मँ तू पचे यहोवा आपन परमेस्सर क हेरब्या। अगर तू पचे आपन पूरी तन अउ मन स ओका हेरब्या तउ ओका पउब्या। 30 जब तू पचे विपत्ति मँ पड़ि जाब्या अउर उ सबइ बातन तू पचन पइ घटिहीं तउ तू पचे उ दिनन मँ यहोवा आपन परमेस्सर क लगे लउटब्या अउ ओकरी आग्या क मनब्या। 31 यहोवा तोहार परमेससर कृपालु अहइ उ तू पचन्क न तजी। उ तू पचन्क नस्ट नाहीं करी। उ उ वाचा क न बिसरी जउन उ तोहरे पुरखन क बचन क रुप मँ दिहस।
ओन महान करमन क बारे मँ सोचा जउन यहोवा तोहरे पचन्क बारे मँ किहस
32 “का ऍतनी महान बात पाछे कबहुँ भइ रही? पाछे के उ दिनन क बारे मँ सोचा जब परमेस्सर धरती पइ मनई क बनाएस। ओन सबहिं बातन क बारे मँ सोचा जउन संसार मँ कहूँ भी घटि भइ अहइँ। का इ महान घटना जइसी कउनो कबहुँ पहिले सुनेस ह? नाहीं। 33 तू पचे परमेस्सर क तू पचन्स आगी मँ स बोलत सुन्या ह अउर तू पचे अबहुँ भी जिअत अहा। का अइसी घटना कउनो क संग घटी भइ अहइ? नाहीं। 34 का कउनो दूसर देवता कबहुँ आपन लोगन क दूसरे रास्ट्रन क भीतर खुद हुआँ स बाहेर लिआवइ क जतन किहस ह? नाहीं। मुला तू पचे खुद लख्या ह कि परमेस्सर इ सबइ काम तोहार बरे करत ह। उ तोहका मिस्र स परीच्छा, चमत्कार, अचरज, जुद्ध, महान सक्ती, ताकत अउ भयानक कामन क जरिया बाहर लिआएस। 35 उ तू पचन्क इ सब देखाएस ह जेका तू पचे जान ल्या कि यहोवा ही परमेस्सर अहइ। ओकरे अतिरिक्त कउनो दूसर परमेस्सर नाहीं अहइ। 36 यहोवा सरग स आपन बातन क, तोहका सिच्छा देइ बरे सुनइ देत रहा। उ धरती पइ आपन महान आगी देखाएस अउ उ ओहमाँ स बोलेस।
37 “यहोवा तोहरे पुरखन स पिआर करत रहा। इहइ कारण रहा कि उ ओनके पुरखन यानी तू पचन्क चुनेस अउ इहइ कारण अहइ कि यहोवा तोहका मिस्र बाहेर लिआएस। उ तोहरे संग रहा अउ आपन बड़की सक्ती स तू पचन्क बाहेर लिआएस। 38 जबहिं तू पचे आगवा बढ़्या तउ यहोवा तोहरे समन्वा स रास्ट्रन क बाहेर जाइ बरे मजबूर किहस। इ सबइ रास्ट्र तू पचन्स बड़का अउ जियादा बरिआर रहेन। मुला यहोवा तू पचन्क ओनके देस मँ लइ आवा। उ ओनकइ देस तू पचन्क बसइ बरे दिहस अउ इ देस आजु भी तोहार अहइ।
39 “एह बरे आजु तू पचन्क जानइ अउ सुमिरइ चाही कि यहोवा परमेस्सर अहइ। उ आकासे क ऊपर अउ धरती क नीचे तलक क परमेस्सर अहइ। कउनो दूसर परमेस्सर नाहीं अहइ। 40 तू पचन्क ओकरे ओन नेमन अउ हुकुमन क जरूर मानइ चाही जेनका मइँ आजु तू पचन्क देत अहउँ। अगर तू करब तब हर एक बात तोहरे पचन्क अउ तोहरे ओन गदेलन बरे नीक रही जउन तोहरे सबन्क बाद होइहीं। तू पचे लम्बे समइ तलक उ देस मँ रहब्या जेका यहोवा तोहार परमेस्सर तू पचन्क हमेसा बरे दइ देत अहइ।”
मूसा सुरच्छा क नगरन क चुनत ह
41 तब मूसा तीनउ सहरन क यरदन नदी क पूरब कइँती चुनेस। 42 जदि कउनो मनई कउनो क संजोग स मारि डावइ तउ उ इ सहरन मँ स कउनो मँ पराइके जाइ सकत ह अउ बचा रहि सकत ह। अगर उ मारा भए मनई स घिना नाहीं करत रहा अउर ओका मार डावइ क इरादा नाहीं रखत रहत तउ उ ओन सहरन मँ स कउनो एक मँ जाइ सकत ह। 43 मूसा जउने सहरन क चुनेस, उ सबइ इ सब रहेन: रूबेनी लोगन बरे रेगिस्तान क मैदानी भुइँया मँ बेसेर; गादी लोगन बरे गिलाद मँ रामोत अउ मनस्से लोगन बरे बासान मँ गोलान।
मूसा क नेमन क परिचय
44 इस्राएली मनइयन बरे जउन नेम मूसा दिहस उ इ बाटइ। 45 मूसा इ सबइ उपदेसन, नेमन अउ हुकुमन इस्राएल क लोगन बरे तब दिहस जब उ सबइ मिस्र स बाहेर आएन। 46 मूसा इ सबइ नेमन क तब दिहस जब लोग यरदन नदी क पूरबी किनारे पइ बेत-पोर क पार घाटी मँ रहेन। उ पचे एमोरी राजा सीहोन क देस मँ रहेन, जउन हेसबोन मँ रहत रहा। मूसा अउ इस्राएल क लोग सीहोन क तब हराएन जब उ पचे आए रहेन। 47 उ पचे सीहोन क भुइँया अउ बासन राजा क ओग क भुइँया क अपने लगे रखइ बरे कब्जा कइ लिहे रहेन। दुइनउँ एमोरी राजा यरदन नदी क पूरब मँ रहत रहेन। 48 इ पहँटा अनोर्न घाटी क सिरे पइ टिका भवा अरोएर स लइके सिओन अरथात हेमोर्न पहाड़े तलक फइला रहा। 49 यरदन नदी क पूरब क पूरा पहँटा उस प्रदेस मँ मिला रहा। इ पूरब मँ पिसगा पहाड़े क चरण तलक अराबा समुद्दर तलक फइलत भवा रहा।


text:
जिला बांदा, कस्बा बांदा उत्तर प्रदेश के 17 विधानसभा आपन रंग देखाब शुरू कइ दिहिस है। बुन्देलखण्ड के बांदा जिला मा भी चार विधानसभा क्षेत्र मा चुनाव का रंग देखाई पड़त है।
बसपा, सपा, भाजपा सबै पार्टी के उम्मीदवार आपन-आपन प्रचार मा लाग हैं। देश के दिशा बदले मा नये मतदाता का नवसिखिया नहीं कहि सकित हन। काहे से चुनाव मा इं नये मतदाता कउनौ भी उम्मीदवार का जिता सकत हैं। या दरकी एक लाख नये मतदाता हैं।
अठारह साल के शिवानी कहत है कि या दरकी मै पहली बार वोट डाले जइहौ मैं चाहत हौ कि जल्दी से वा दिन आवै जबै मै वोट डालो। स्मार्ट फोन समेत राज्य सरकार बहुतै वादा करिस हवै सपा के सरकार फेर से बनी तौ मड़इन का स्मार्ट फोन मिलिहैं।
बीस साल के प्रियंका ख़ुशी होइ के बतावत है कि मैं पहली दरकी वोट डाले जइ हौ या सोच के मोहिका बहुतै खुशी होत है। हम जेहिका चाहित हन वहिका वोट देबै। प्रधानमंत्री देश हित के लाने बहुतै अच्छा काम करिन हैं । डिजिटल इण्डिया बनाइन है सफाई अभियान चलाइन है, नोटबंदी कइके नींक फैसला करिन है।
बाइस साल के सुमन बतावत है कि मुख्यमंत्री जउन बोलत है वा बिलकुल ठीक बोलत है। उंई एक अइसे नेता है जउन देश मा परिवर्तन लावे चाहत है। आपन परिवार राजनीति मा नहीं लावत हैं परिवार से हटके देश खातिर उचित फैसला करत हैं।
रेहाना बेगम का कहब है कि देश अउर राज्य के लाने तौ हमें मंत्री चुने का पड़ी। यहै खातिर वोट सबका डाले का चाही।
अठारह साल के पूनम का कहब है कि हमार राज्य मा इनतान का मुख्यमंत्री होवे का चाही जउन बिटियन के पढ़ाई मा मदद करै।बिटियन खातिर लैपटॉप वजीफा जइसे साधन कै व्यवस्था करैं।जेहिसे उंई आपन पढ़ाई नींकतान कर सकै।
रिपोर्टर- मीरा देवी
Published on Feb 21, 2017


text:
माघ के महीना के ठंडी मा किसान आपन धान के फसल तैयार करत हवै। जबै फसल के कीमत पावें का समय होत हवै तौ सोहनलाल जइसे किसान के फसल नहीं बिकत आय, वा पन्द्रह दिना से आपन फसल बेचें खातिर बइठ हवै। सोहन जइसे संतावन किसान चित्रकूट जिला, ब्लाक मऊ, कस्बा बरगढ़ के गल्ला मंडी मा 1 दिसम्बर से आपन अनाज लइके बइठ हवैं, काहे से या मंडी मा बोरियां नहीं आहीं। बारिश से झगड़ के, सूखा से लड़ के किसान जउन फसल तैयार करिन हवैं। आज वा फसल मंडी मा बर्बाद होय खातिर रखी हवैं।
सोहनलाल का कहब हवै कि तालाब,कुआ अउर नदी से सींच के कउनौतान आपन फसल तैयार करै हन। पै अब बेंचब मुश्किल हवै। विनोद केसरवानी का कहब हवै कि मोर तीस कुंतल धान हवै। जानवर से बचावै का पड़त हवै। बनिया बारह सौ रुपिया कुंतल खरीदत हवै। मंडी मा पन्द्रह सौ पैंसठ रुपिया कुंतल बिकत हवै। डीजल से सींच के धान के फसल तैयार करे हन तौ मंडी मा बिकत तौ नींक होत। राधेश्याम दिवेदी का कहब हवै कि इनतान के अकाल मा कउनौतान फसल तैयार करै हन, पै मंडी मा रखे-रखे बोरिया फाटी जात हवै। यहै कारन कुछौ किसान आपन धान बेचें खातिर बाहर लइ जात हवैं। विजय कुमार तिवारी कहब हवै कि 28 नवम्बर से मोर धान रखी आय पै बोरिया के कमी से धान नहीं बिकत आय। कृष्ण कुमार अउर रामधनी का कहब हवै कि अधिकारी सोसाइटी के चुनाव मा व्यस्त हवै। हमार नम्बर होय के बाद भी हिंया के कर्मचारी अनदेखा कइके दुसरे के धान तौलत हवै। धान खरीद सेंटर के अधिकारी सुरेशचन्द्र का कहब हवै कि अबै सत्तर किसानन के तीन हजार कुंतल धान तौले का बाकी हवैं। 31 जनवरी तक धान तौली जइहैं। बोरिया आ जइहै तौ तौल होइ जई नहीं तौ मुश्किल हवै।
रिपोर्टर- सुनीता देवी
Published on Jan 17, 2018


text:
जिला चित्रकूट, ब्लाक पहाड़ी, गांव पथरामानी के मड़ई नदी के पानी पिये का मजबूर हवै। पानी के समस्या खतम करै खातिर गांव के मड़ई चुनाव बहिष्कार भी करिन रहै पै डी.एम.के भरोसा दे के बाद वोट दिहिन हवैं पै एक महीना होय के बाद भी पानी के समस्या से मड़ई जूझत हवैं।
गौशरण बताइस कि हमार गांव मा पानी के बहुतै समस्या हवैं मड़ई नदी से पानी लावत हवैं। फूलमतिया बताइस कि चोहड़ा से कटोरी–कटोरी पानी निकाल के भरित हन तबै पिये का खातिर होत हवै। जबै से हम या गांव मा आये हन तौ यहै समस्या हवैं।
गीता अउर सिलिया देवी का कहब हवै कि पानी के समस्या के कारन गांव के लड़कन के शादी नहीं होत आय।
नोनार गांव के कुंआ से पूर गांव के मड़ई पानी लावत हवै। चोहड से पानी भरे मा दिन भर लागत रहै। खरा पानी पिये से जानवर के अउर मड़इन के तबियत ख़राब होइ जात है। पानी भी नहीं नीक लागत आय।
इच्छा राम यादव का कहब हवै कि हमार गांव मा 10 हैण्डपम्प हवै जेहिमा से 5 हैण्डपम्प दुइ साल से खराब पड़े हवैं। 10 फुट का चोहडा खोद के मड़ई वहिमा से पानी लावत हवै.एक महीना का चोहडा सूख जात हवै तौ नोनार अउर लोहदा गांव से साइकिल अउर बैलगाड़ी से पानी लाइत हन।
23 फरवरी का 12 बजे तक चुनाव वहिष्कार करे हन जबै डी.एम पानी के समस्या खतम करै खातिर ट्यूबवेल अउर पाइप लाइन के व्यवस्था करे का कहिन रहै। पै अबै तक कुछौ समस्या खतम नहीं भे आय विधायक अउर सांसद कउनौ नहीं सुनत आहीं।
विधायक प्रतिनिधि सुशील द्विवेदी का कहब हवै कि पहाड़ी बी.डी .ओ से बात होइ गे हवै।जउन हैण्डपम्प ख़राब हवै जल्दी ठीक कराये जइहैं।
रिपोर्टर- सहोद्रा और सुनीता
22/03/2017 को प्रकाशित


text:
जिला चित्रकूट, कस्बा कर्वी, मुहल्ला शंकर बाजार 14 जनवरी 2017 का बलात्कार के बाद हत्या का मामला सउहें आवा रहै। संतराम के 13 साल के लड़की के साथ या घटना भे रहै। घटना के पांच महीना बाद 7जून का आरोपी पकड़ा गा हवै। आरोपी मकान मालिक का लड़का राजा गुप्ता आय। जिला चित्रकूट, कस्बा कर्वी, मुहल्ला शंकर बाजार 14 जनवरी 2017 का बलात्कार के बाद हत्या का मामला सउहें आवा रहै। संतराम के 13 साल के लड़की के साथ या घटना भे रहै। घटना के पांच महीना बाद 7जून का आरोपी पकड़ा गा हवै। आरोपी मकान मालिक का लड़का राजा गुप्ता आय। राजा गुप्ता कबूल करिस हवै कि वा लड़की का खाना खाये के बहाने बोला के बलात्कार करिस हवै। वहिके बाद पकड़े जाये के डेर से लड़की का गला दबा के मार डारिस हवै। पीड़ित परिवार का नियाव देवावै खातिर चाइल्ड केयर संस्था, सांझी नेटवर्क अउर खबर लहरिया बहुतै मदद करिस हवै यहै कारन आरोपी पकड़ा गा हवैं। लड़की के महतारी रानी अउर बाप संतराम का कहब हवै कि आरोपी के परिवार वाले हमरे ऊपर दबाव डालत हवै अउर कहत हवै कि तुम लिख के दइ देव। राजा गुप्ता इनतान का लड़का नहीं आय। ब्यापारी राम मनोहर वर्मा का कहब हवै कि पीड़ित परिवार के पैरवी करै का कोऊ नहीं रहा आय चाइल्ड केयर के अभिमन्यु तीन दिन अनशन करिन रहै तबै शासन का संदेश गा हवै कि अब जनता जागरूक होइगें हवै। तौ केस खुल गा हवै। चाइल्ड केयर के कार्यकर्ता अभिमन्यु का कहब हवै कि जनता के दबाव के कारन पुलिस जागी हवै अउर आरोपी पकड़े का काम पूर भा हवै। पुलिस आरोपी का येत्ते दिना मा काहे पकिड़स हवै तौ व्यवस्था के कमी आय। साझी आवाज नेटवर्क संस्था के वकील शिव सिंह का कहब हवै कि संस्था अउर मड़इन के सहयोग से आरोपी पकड़ा गा हवै। पुलिस अधीक्षक प्रताप गोपेन्द्र का कहब हवै कि जबै आरोपी से कड़ाई से पूछताछ कीन गें तौ आपन जुर्म कबूलिस हवै। घटना के समय जउन खून के सने कपड़ा पहिने रहा हवै उंई भी मिल गे हवै।
रिपोर्टर- नाजनी रिजवी
14/06/2017 को प्रकाशित


text:
जिला बांदा। चार साल से सूखा ओला अउर दैवीय आपदा के बोझ तरे दबे किसान अब उबरैं का नाम नहीं लेत आय। गरीब किसानन का तौ फेर भी सरकार चार चार दरकी मुआवजा दई चुकी है, पै जिले के तहसीलन मा बड़े किसान जउन दस बीघा से ऊपर हैं।
नरैनी ब्लाक, गांव सौता। राजाभइया यादव, शिवचरन अउर हरिशंकर का कहब है कि हम लोग दस बीघा के ऊपर वाले किसान आहिन। पिछले साल अप्रैल अउर मई के बीच नौ-नौ हजार रूपिया मुआवजा बारिश से फसल खराब होय का मिला रहै। अब एक साल होइगे शासन स्तर से हम लोगन का कउनौ ध्यान नहीं दीन जात आय।
सीताराम गुप्ता का कहब है कि चार साल से किसान बराबर दैवीय आपदा, ओला अउर या साल तौ सूखा के कारन एक दाना पैदा नहीं भा आय। इनतान के मार झेलत गरीब किसान होय या बड़े कास्तकार सब के घर खर्च बराबर है, तौ बड़े किसानन का मुआवजा काहे नहीं दीन जात आय। बैंक अउर लेखपाल के चक्कर लगा लगा के परेशान हन। यहै खेती के सहारे पढ़ाई लिखाई, शादी ब्याह अउर घर खर्च चलत रहै। या साल तौ इनतान के स्थिति पैदा होइगे है कि बड़े किसानन का नाम भर रही गा है।
नरैनी तहसीलदार राजेश कुमार मिश्र कहिन कि केन्द्रीय टीम जांच कइके बुनदेलखण्ड के हालत जानिस है। अब या दरकी बड़े कास्तकार किसानन का भी मुआवजा मिली।
रिपोर्टर – गीता


text:
शिवधर त्रिपाठी बताइस भगवान कृष्ण के जन्म दिन मा हम लोग हर साल हिंया दंगल करवावत हन। दंगल के शुरुवात हिंया सौ साल से चली आवत हवै। तब से अबै तक या परम्परा बनी हवै। हिंया दंगल मा पहलवानी करै खातिर मऊ, टिटहरा, बांदा, झांसी जईसे शहरन से पहलवान आवत हवैं।
लवकुश पहलवान बताइस मोहिका बीस साल होइगे पहलवानी करत,करत। मोहिका पहलवान बनै का सउख बहुतै रहै। अब तौ मोहिका पूर दुनिया देखत हवै। मैं झांसी,कानपुर,हिंमाचल,जम्मू जई से जघा मा भी दंगल लड़े गयेव हौं।
कमलेश का कहब हवै मोहिका अपने जीवन मा पहलवानी करै का बस सउख हवै। मैं अपने महतारी बाप अउर गुरु का नाम रोशन करे चाहत हौं। मैं जबलपुर,बनारस,ग्वालियर तक दंगल खातिर गयेंव। साल मा कम से कम दस कुश्ती लड़्त हौ अउर कइयौ जघा से जीत के वापस आय हौं।
चित्रकूट के हन्ना गाँव में शुरू हुआ दंगल


text:
कुलुस्सियन 3 Awadhi Bible: Easy-to-Read Version (ERV-AWA)
मसीह मँ नवाजीवन
3 काहेकि अगर तोहे मसीह क साथे मरा हुआ मँ स जियाइके उठावा गवा अहइ तउ ओन्हन चीजन क बरे कोसिस करत रहा जउन सरगे मँ हयेन जहाँ परमेस्सर क दहिनी कइँती मसीह विराजत ह। 2 सरगे क चीजन क सम्बन्ध मँ सोचत रहा। संसारी चीजन क सम्बन्ध मँ न सोचा। 3 काहेकि तू लोगन क पूराना पापी जीव मरि चुका बा अउर तोहर नवा जीवन मसीह क साथे साथे परमेस्सर मँ छिपा बा। 4 जब मसीह, जउन हमार जीवन अहइ, फिन स परगट होई तउ तूहउ ओनके साथे ओनके महिमा मँ परगट होब्या।
5 इही बरे तोहमे जउन कछू संसारी बा, ओकर अन्त कइ द्या यौन अनाचार, अपवित्तरता, वासना, बुरी इच्छा अउर लालच जउन मूर्ति पूजा क ही एक्कई रूप अहइ, 6 एनहीन बातन क कारण परमेस्सर क गुस्सा परगट होई जात बा। 7 एक समइ रहा जब तूहउ अइसेन करम करत इही तरह क जीवन जिया करत रह्या।
8 परन्तु अब तोहे इन सब बातन क साथे साथे गुस्सा झुँझलाहट, सत्रुता, निन्दा भाऊ, अउर अपसब्द बोलइ स छुटकारा पाइ लेइ चाही। 9 आपस मँ झूठ न बोला काहेकि तू अपने पुरानी पापी-जीव, अउर उ तरह जीवन जउन ओकरे साथ जाता ह ओनके उतार फेंके अहा। 10 अउर नवा जीवन क धारण कइ लिहे अहा। हमेसा नवा होत जात बा जउन अपने रचइता क सरूप मँ स्थित होइके परमेस्सर क सत्य गियान क निमित्त। 11 परिणाम सरूप उहाँ यहूदी अउर गैर यहूदी मँ कउनउ अन्तर नाहीं रहि गवा बा, न कीहीउ खतना युक्त अउर खतना रहित मँ, न केउ सुसभ्य अउर बर्बर मँ, न दास अउर एक स्वतन्त्र मनई मँ कउनउ अन्तर बा। मसीह सर्वेसर्वा अहइ अउर सब बिसवासियन मँ उही क निवास बाटई।
एक-दुसरन क साथे तोहार नवा जीवन
12 काहेकि तू परमेस्सर क चुना भवा पवित्तर अउर प्रिय जने अहा इही बरे सहानुभूति, दया नम्रता, कोमलता अउर धीरज क धारण करा। 13 तोहे आपस मँ जब कभउँ कीहीउ स कउनउ कस्ट होइ तउ एक दुसरे स सहि ल्या अउर परस्पर एक दुसरे क मुक्त भाऊ स छमा कई द्या। यदि केउ ने तोहरे साथ गलत किया अहइ तोहे आपस मँ एक दुसरे क अइसेन ही छमा कई देइ चाही जइसेन परमेस्सर तोहे मुक्त भाउन स छमा कई दिहेस। 14 इन बातन क अलावा सबसे महत्वपूर्ण अहइ कि तू पिरेम क धारण करा। पिरेम इ सबके आपस मँ बाँधत अउर पूरा करत ह। 15 तोहरे मने पर मसीह स मिलइवाली सान्ति क सासन होई। इही बरे तोहे उही एक्क देहए मँ बोलावा गवा ह। हमेसा धन्यबाद करत रहा।
16 अपने सम्पन्नता क साथे मसीह क संदेसा तोहमें वास करइ । ग्यान स एक दूसरे क सिच्छा अउर चेतावनी द्या। भजन, स्तुतियन अउर आतमिक गीतन क गावत भए अपने हिरदय मँ परमेस्सर का धन्यबाद द्या। परमेस्स क मन-मने धन्यबाद देत इहइ गावत रहा। 17 अउर तू जउन कछू भी करा या सब कहा, उ सब पर्भू ईसू क नाउँ प करा। उही क द्वारा तू हर समइ परमपिता परमेस्सर क धन्यबाद देत रहा।
नवा जीवन क नियन
18 हे पत्नियन, अपने पतियन क बरे तरह स समपर्ति रहा जइसे पर्भू क अनुयायियन क इ सोभा देत ह।
19 हे पतियन, अपने पत्नियन स पिरेम करा, ओनके बरे कठोर न बना।
20 बचवन सब बातन मँ अपने माता-पिता क आज्ञा क पालन करा। काहेकि पर्भू क अनुयायिन क एह व्यवहारे स परमेस्सर खुश होत ह।
21 हे बाप, अपने बचवन क हतोउत्साह स न भरा। कहूँ अइसेन न होइ कि उ जतन करबई छोड़ देइ।
22 हे सेवकन, अपने संसारी स्वामियन क सब बातन क पालन करा। केवल लोगन क खुस भर करइ क बरे ऊही समइ नाहीं जब उ देखत रहइ, बल्कि सच्चे मने स ओनका माना। काहेकि तू पर्भू क आदर करत ह। 23 तू जउन कछू कर अपने पूरे मने स करा। माना कि जउन करा इ मान करा तू ओका लोगन क बरे नाहीं बल्कि पर्भू क बरे करत अहा। 24 याद रखा कि तोहे पर्भू स उत्ताधिकार क फल-मिलइ। अपने स्वामी मसीह क सेवा करत रहा। 25 काहेकि जे बुरा करम करइ, ओका ओकर फल मिलइ अउर उहाँ कउनउ पच्छापात नाहीं बा।


text:
जिला चित्रकूट के गल्ला मंडी बनें सालन बीत गें हवै। हिंया के कुछौ मड़इन का कहब हवै कि शौचालय नहीं बना आय पै कुछौ मड़ई कहत हवै कि शौचालय बना हवै। गल्ला मंडी मा आस-पास गांवन के हजारन किसान रोज आवत हवैं पै शौचालय न होय से बहुतै परेशानी होत हवै। सबसे ज्यादा तौ मेहरियन का परेशानी होत हवैं।
माया बताइस कि आठ नौ साल से काम करत होइगें पै हिंया शौचालय नहीं बना आय। रामाश्रय का कहब हवै कि सबै मड़इन दिक्कत होत है। ज्ञानवती का कहब है कि शौच जायें खातिर बहुतै परेशानी होत हवै।
सांसद प्रतिनिधी सुशील दिवेदी का कहब हवै कि गल्ला मंडी मा सामूहिक शौचालय बनावें का प्रस्ताव पास हवै, वहिकर काम भी शुरू हवै। शौचालय जल्दी बनके तैयार होइ जइहैं जेहिसे मड़इन के समस्या खतम होइ जई। अभियान चलावा जात हवै पूर जनपद ओडीएफ होय वाला हवै।
रिपोर्टर- सहोद्रा
Published on Jan 23, 2018


text:
जिला फैजाबाद, ब्लाक मया, गाँव परसौली के दलित बस्ती मा बिजली आज तक नाय पहुंची। एहि गाँव के बाकी बस्ती मा राजीव गाँधी विद्युतीकरण योजना के तहत पहले ही बिजली लाग चुकी बाय। पर ई साठ घर कै बस्ती आज भी अँधेरा मा रहै का मजबूर बाय।एकरे बावजूद जिला विद्युत अधिकारी ई कहिके आपन पल्ला झाड़ लिहिन कि ई काम प्राइवेट कम्पनी करत बाय। जेकै टारगेट दिसम्बर 2017 तक पूरा होये।
परसौली गाँव के संगम प्रभा कै कहब बाय कि हमरे हिंया बिजली कै बहुत समस्या बाय।एक लीटर तेल मिलाथै वहू से पूरा नाय हुवत। एक ढ़िबरी से तीन भाई अउर हमै पढ़े मा बहुत दिक्कत हुआथै।
अंजलि कै कहब बाय कि अगर चार्ज करै वाली बत्ती खरीद लावै तौ चार्ज कैसे करै। अभिषेक कै कहब बाय कि इम्तिहान सर पै बाय अउर पढ़ाई नाय हुवत बाय। 16 फरवरी से पेपर बाय चिंता सतावत बाय कि पास कैसे हुवब।
कृष्ण कुमार कै कहब बाय कि राजिव गाँधी विधुत योजना के तहत एहि गाँव कै चयन भए बाय। कुछ मनई चार महीना पहिले अप्लिकेशन दैके रोकवाय दिहिन कहिन कि येहि गाँव मा सर्वे होइके बिजली लाग चुकी बाय। तौ खम्भा वापस होइगै। 2 दिसम्बर का विधायक डांटे रहे तौ बोलिन कि लगावत हई। आठ खम्भा गाँव मा गिराय दिहिन लकिन अबहीं काम नाय शुरू भए।
रिपोर्टर- संगीता


text:
11 अक्टूबर 2014 का लागू कीन गए सांसद आदर्श ग्राम योजना कै उददेश्य गांवन कै विकास कइके वहिके मनइन का हर तरह के जानकारी से जागरूक करै का बाय । जेसे स्वयं के जीवन मा सुधार कइके दुसरे के जीवन के ताई एक आदर्श बन सकै । गाँव मा सड़क बिजली पानी जैसी मूलभूत सुबिधा से गांव का आदर्श गांव बनावै का बाय । जिला अम्बेडकर नगर, ब्लाक भीटी के हिड़ीपकड़िया गांव का हरिओम पाण्डेय सांसद गोद लिहिन। केतना विकास भा बाय एहि गांव मा जाना जाय यही के मनई से।11 अक्टूबर 2014 का लागू कीन गए सांसद आदर्श ग्राम योजना कै उददेश्य गांवन कै विकास कइके वहिके मनइन का हर तरह के जानकारी से जागरूक करै का बाय । जेसे स्वयं के जीवन मा सुधार कइके दुसरे के जीवन के ताई एक आदर्श बन सकै । गाँव मा सड़क बिजली पानी जैसी मूलभूत सुबिधा से गांव का आदर्श गांव बनावै का बाय । जिला अम्बेडकर नगर, ब्लाक भीटी के हिड़ीपकड़िया गांव का हरिओम पाण्डेय सांसद गोद लिहिन। केतना विकास भा बाय एहि गांव मा जाना जाय यही के मनई से। सुशीला गांव हिड़ीपकड़िया कै कहब बाय की यही गांव मा कुछ नाय भा बाय। जवन सड़क बाय उहौ उबड़-खाबड़ पानी बर्षा थै तौ मनई गिर-गिर पराथिन। जेसे चोट भी आय जाथै। कहूँ पानी बहै कै जगह नाय बाय। न ही नाली बनी बाय पानी घर मा घुसाथै। नीतू कै कहब बाय कि आइके वादा कइके चला गए की कालोनी मिले पर आज तक देखाय नाय परे। ओमप्रकास सिंह बताइन कि कुछ काम देखाय परै तौ पता चलै की नया काम शुरू भा बाय। पुराने प्रधान जवन काम कराये रहे वहीं तक सीमित बाय नये प्रधान कुछ नाय करिन।मनइन के बात से तौ आप सब समझ गा होइहै कि कउने तरह कै विकास येहि गांव मा भा बाय। लकिन सांसद जी तौ अपने महिमा कै बखान करत नाय थकते।सांसद हरिओम पांडे कै कहब बाय की वहि गांव मा सड़क, आवास, स्वछता अभियान, हर घर मा विद्युतीकरण, हर घर मा पानी कै सप्लाई बाय अउर काव चाही। उसरहा गांव का हरा-भरा बनाय के बिकसित करे हई। जवन जीता जागता उदाहरण बाय आप कबहू भी वहि जायके देख सकाथिन।
रिपोर्टर- संगीता
Published on Aug 14, 2017


text:
जिला चित्रकूट, ब्लाक मऊ अउर मानिकपुर गुलाबी गैंग के अध्यक्ष सम्पत या दरकी काँग्रेस पार्टी कइत से चुनाव लड़त हवैं। विधासभा चुनाव का प्रचार या समय आखरी चरण मा हवैं सम्पत पाल मड़इन से हाथ मिला के, गले मिल के, रिश्तेदारी बता के अउर गाना गा के चुनाव प्रचार मा लाग हवैं। भइया हो जाओ होशियार नेता बइठे है तैयार टाटा सोमो लाते है ए.सी में सोते है किसान जब रोते है नेता तब सोते है।
सम्पत पाल मड़इन से कहत हवै कि अबै मैं उम्मीदवार नहीं बनीं आहूं तुम्हार जइसे साधारण मड़ई बस आहूं। जबै मैं जीत जइहौं तौ काम कागजन बस मा न होइ। सरकारी काम गांव मा जके जांच कइके होइ। कागज बस मा सजा के न रखिहौं। तबहिने मोर मिशन सफल होइ। हर गांव मा प्रचार करै खातिर मेहरियन का ग्रुप बनावा गा हवैं।
सपा अउर काँग्रेस के गठबंधन के बारे मा सम्पत पाल कहत हवै कि राहुल गांधी अउर अखिलेश यादव जइसे नये युवा नेतन का भी मउका मिले का चाही।हर गांव मा पानी के समस्या ज्यादा हवैं।
नीकंतान रिबोर करा के हैण्डपम्प ठीक कराइहौं। जानवरन खातिर सरकारी गौशाला बनवइहौं। मड़ई मोहिसे आसानी से मिल सकत हवै बड़े-बड़े नेतन के लगे समय नहीं रहत आय।
भाजपा पार्टी के बारे मा सम्पत पाल कहत हवै कि नोटबंदी कइ के गरीब मड़इन का बैंक के लाइन मा खड़ा कइ दिहिन हवैं। भाजपा के उम्मीदवार आर.के.पटेल दल बदलू नेता आहीं। उंई तीन दरकी पार्टी बदलिन हवै।
पहिले बसपा मा फिर सपा मा अब भाजपा मा हवै। का जनता इनतान का दल-बदलू उम्मीदवार चुनी कि अपने क्षेत्र का उम्मीदवार चुनी, या तौ अबै वाला समय बतई।
रिपोर्ट- खबर लहरिया ब्यूरो
Published on Feb 21, 2017


text:
चित्रकूट जिला के सब्जी मंडी से 30 अक्टूबर का कक्षा पांच मा पढ़े वाला राजन गायब होइ गा रहै। एक महीना बादौ पुलिस वहिका नहीं ढूढ़ पाई आय।राजन जयप्रकाश नारायण सर्वोदय विद्यालय मा पढ़त रहै अउर छात्रावास मा रहत रहै। दीपावली के छुट्टी मा आपन घर आवा रहै। राजन के बाप राजू का कहब हवै कि मैं आपन लड़का का स्कूल के लगे उतार दीने रहें हौं पै वा पता नहीं कहां चला गा हवै। स्कूल से पता लाग कि वा स्कूल नहीं आवा आय। काहे से स्कूल के रजिस्टर मा वहिके दसकत नहीं रहें आहीं।राजन के महतारी सुनीता बताइस कि जबै बच्चा खो गा हवै तौ वहिके दस दिना बाद थाना मा रपट लिखायें हन पहिले हम सोंचत रहेंन कि राजन यहिने आस-पास होइ तौ आ जई पै वा नहीं आवा।स्कूल के प्रभारी अधिक्षक कपिल त्रिपाठी का कहब हवै कि छुट्टी मा जबै बाप महतारी आवत हवैं तौ बच्चन का भेजा जात हवै।जबै बच्चा वापस आवत हवै। तौ बाप महतारी बच्चा का छोड़े आवत हवैं अउर रजिस्टर मा दसकत करत हवैं। तबै हमार जिम्मेदारी बनत हवै। मऊ थाना के सीओ.विनीत सिंह का कहब हवै कि जांच चलत हवै स्कूल के बच्चा बताइन हवै कि राजन कहत रहै कि वहिकर पढ़े मन नहीं लागत आय वा स्कूल छोड़ के चला जई। राजन के लगे मोबाईल हवै जबै कुछौ सूचना मिली तौ टीम भेजी जई।
रिपोर्टर-सुनीता देवी
Published on Dec 4, 2017


text:
जिला चित्रकूट, ब्लाॅक रामनगर,कस्बा रामनगर के भोला का आरोप हवै कि लेखपाल नौ लोगन के नाम जमीन का अवैध पट्टा साल भर पहिले कइ दिहिस हवै। यहिसे पंचायत भवन मा 25 मई का मीटिंग कीन गे। मीटिंग मा लगभग सौ मड़ई शामिल रहै।
कस्बा के कल्लू, राममिलन अउर गोमती का कहब हवै कि हमरे लगे घर बनवावैं खातिर जमीन नहीं आय येत्ता रूपिया भी नहीं आय कि अपने से जमीन खरीद के घर बनवा सकूं। यहिसे पट्टा के तमीन के मांग प्रधान राजकरन से भी कहे हन। हमार मांग हवै कि हमका भी जमीन का पट्टा मिलै का चाही। लेखपाल राजकुमार का कहब हवै कि मैं दस लोगन के नाम जमीन का पट्टा कीने रहौं। उंई लोग दलित अउर पात्र हवै। अवैध पट्टा कउनौ का नहीं कीन गा हवै।
रिपोर्टर – सहोद्रा देवी